Pronađen mrtav mladić na ulici - Pančevac1\nPronađen mrtav mladić na ulici\nM. B. iz Dolova (1985) pronađen je u ranim jutarnjim satima mrtav ispred kuće u Ulici doktora Kasapinovića 34. Ekipa Hitne pomoći koja je intervenisala nakon telefonskog poziva nije imala posla zato što mladić nije davao znake života. Jedino što je prema proceduri preostalo bilo je da se obavesti policija.\n– Identitet stradalog mladića je brzo utvrđen jer je kod sebe imao torbicu u kojoj su bila i njegova lična dokumenta. Na njegovom telu nisu bili vidljivi znaci povreda, ali je bez obzira na to zamenik Višeg javnog tužilaštva zatražio da se izvrši obdukcija kako bi se otklonila svaka nejasnoća u vezi s tim da li je umro prirodnom smrću ili je bio žrtva napada nekog drugog lica – izjavio je naš sagovornik koji je zatražio da ostane anoniman.\nJedan od pančevačkih taksista koji je bio na dužnosti u vreme kad se to dogodilo, pratio je preko radio-stanice komunikaciju službe Hitne pomoći s doktorom i tehničarom koji su pošli da intervenišu nakon telefonskog poziva. On je izjavio da je sve podsećalo na snimanje nekog akcionog filma.\n– Mladić koji je obavestio Hitnu pomoć da mrtva osoba leži na ulici prvo nije hteo da kaže dispečeru kako je to primetio. Na pitanje dispečera da li su možda bili zajedno, odgovorio je negativno, a potom je, očigledno u nameri da slaže dispečera, rekao da mladić leži mrtav na ulazu u Starčevo. Onda se čulo kako se dispečer Hitne pomoći, nakon što je pokušao da ga pozove da bi precizirao poziv, žali kolegama kako je mladić ostavio namerno pogrešan broj. Na sreću, Hitna pomoć je nekako i pored toga uspela brzo da otkrije odakle je došao telefonski poziv – izjavio je taksista.\nInače, prema nezvaničnim informacijama, ima osnova za sumnju da je preminuli mladić umro od prevelike doze droge. Ako rezultati obdukcije pokažu da je to tačno, u ovom slučaju će biti posla i za kriminalističku policiju.


UEFA ponovo ažurirala listu: Promijenjeni potencijalni protivnici Zmajeva u baražu - Klix.ba\nNastavljena praksa UEFA ponovo ažurirala listu: Promijenjeni potencijalni protivnici Zmajeva u baražu\n14.10.2019. u 08:55\nZmajevi Liga nacija EP 2020\nKrovna kuća evropskog nogometa (UEFA) sinoć je ažurirala listu potencijalnih učesnika baraža za Evropsko prvenstvo 2020. godine, što je postala praksa na kraju svakog dana u kojem se igraju regularne kvalifikacije.\nReprezentacija Bosne i Hercegovine ima zagarantovano mjesto u baražu ukoliko ne izbori plasman kroz regularne kvalifikacije, a tri moguća protivnika u play-offu trenutno su Vels, Slovačka i Sjeverna Irska.\nIzabranici Roberta Prosinečkog su trenutno na četvrtom mjestu grupe J regularnih kvalifikacija i ne zavise samo od sebe budući da im je potreban po kiks drugoplasirane Finske ili trećeplasirane Armenije.\nVels se nalazi također na četvrtom mjestu grupe E sa četiri boda manje od drugoplasirane Mađarske i dva od trećeplasirane Slovačke koja je također potencijalni rival Zmajevima.\nSjeverna Irska je treća u grupi C iza vodećih Holandije i Njemačke, od kojih ima tri boda manje.\nUčesnici baraža prema trenutnim pozicijama:\nLiga A: Švicarska, Island, Bugarska/Izrael/ Rumunija*\nLiga C: Škotska, Norveška, Srbija, Bugarska/Izrael/Rumunija*\n*U trenutnom scenariju, žrijeb će odlučiti ko će od selekcija Bugarske, Izraela i Rumunije igrati u baražu Lige C te koje će dvije igrati u baražu Lige A.\nPodsjetimo, žrijeb baraža na rasporedu je 22. novembra, a polufinale i finale se igraju 26. i 31. marta naredne godine.\nMiralem Pjanić lakše povrijeđen, bit će spreman za baraž\n17.02.2020. u 15:06\nMiralem Pjanić obavio ljekarske preglede, uskoro ćemo saznati težinu povrede\nLiga prvaka 42\n3h 29min 63\nLiga prvaka 206\n3h 31min 48\nSvečana ceremonija 28\nPrvenstvo BiH 5\n4h 23min 1\n5h 10min 13


19. sjednica Komisije za vanjsku i trgovinsku politiku, carine, saobraćaj i komunikacije\n22.10.2008 12:00 sala 2/I\nUsvajanje Zapisnika 18. sjednice Komisije za vanjsku i trgovinsku politiku, carine, saobraćaj i komunikacije Doma naroda Parlamentarne skupštine BiH;\nRazmatranje Prijedloga zakona o izmjenama i dopuni Zakona o carinskoj politici Bosne i Hercegovine, (druga komisijska faza), predlagač: Vijeće ministara BiH;\nRazmatranje Prijedloga zakona o Agenciji za razvoj informacijskog društva Bosne i Hercegovine (ZARID), (prva komisijska faza), predlagač: Vijeće ministara BiH;\nDavanje saglasnosti za ratifikaciju Privremenog sporazuma o trgovini i trgovinskim pitanjima između Evropske zajednice i Bosne i Hercegovine;\nDavanje saglasnosti za ratifikaciju Sporazuma između Bosne i Hercegovine i Kraljevine Danske o olakšicama kod izdavanja viza;\nDavanje saglasnosti za ratifikaciju Sporazuma između Bosne i Hercegovine i Kraljevine Norveške o olakšicama kod izdavanja viza;\nDavanje saglasnosti za ratifikaciju Konvencije o dostavljanju u inostranstvu akata u građanskim i trgovačkim stvarima, Hag, 15. novembar 1965. godine;\nDavanje saglasnosti za ratifikaciju Konvencije o pribavljanju u inostranstvu dokaza u građanskim i trgovačkim stvarima, Hag, 18. mart 1970. godine;\nDavanje saglasnosti za ratifikaciju Sporazuma između Bosne i Hercegovine koju predstavlja Ministarstvo civilnih poslova i Komonvelta Australije koju predstavlja Ministarstvo zdravlja, vezano za određena prava korištenja AR-DRG sistema klasifikacije;\nDavanje saglasnosti za ratifikaciju Sporazuma između Bosne i Hercegovine i Republike Mađarske o socijalnom osiguranju i socijalnoj sigurnosti;\nDavanje saglasnosti za ratifikaciju Administrativnog sporazuma za sprovođenje Sporazuma između Bosne i Hercegovine i Republike Mađarske o socijalnom osiguranju i socijalnoj sigurnosti;\nDavanje saglasnosti za ratifikaciju Protokola iz Kartagene o biosigurnosti Konvencije Ujedinjenih nacija o biološkoj raznolikosti;\nDavanje saglasnosti za ratifikaciju Sporazuma o finansiranju između Bosne i Hercegovine i Komisije Evropskih zajednica u pogledu prekograničnog programa između Bosne i Hercegovine i Republike Hrvatske za 2007. godinu na osnovu instrumenta za pretpristupnu pomoć – Komponenta II Prekogranična saradnja;\nDavanje saglasnosti za ratifikaciju Sporazuma o finansiranju između Bosne i Hercegovine i Komisije Evropskih zajednica u pogledu prekograničnog programa između Bosne i Hercegovine i Republike Srbije za 2007. godinu na osnovu instrumenta za pretpristupnu pomoć – Komponenta II Prekogranična saradnja;\nDavanje saglasnosti za ratifikaciju Sporazuma o finansiranju između Bosne i Hercegovine i Komisije Evropskih zajednica u vezi sa nacionalnim programom za 2007. godinu u sklopu instrumenta za pretpristupnu pomoć – Komponenta za pomoć u tranziciji i izgradnji institucija;\nDavanje saglasnosti za ratifikaciju Sporazuma o zajmu, finansiranju i projektu između KfW Frankfurt am Main i Bosne i Hercegovine, koju zastupa Ministarstvo finansija i trezora, Federacije Bosne i Hercegovine, koju zastupa Ministarstvo finansija i Elektroprivrede Hrvatske zajednice Herceg Bosne d.d. Mostar (EP HZHB) – Sanacija hidroelektrane Rama;\nDavanje saglasnosti za ratifikaciju Sporazuma o izmjenama i dopunama br. 1 Ugovora o zajmu od 1. avgusta 2006. između Bosne i Hercegovine i Evropske banke za obnovu i razvoj – Projekat upravljanja zračnim saobraćajem;\nRazmatranje rang liste kandidata za člana Upravnog odbora Javnog radiotelevizijskog servisa Bosne i Hercegovine iz reda ostalih (Rang lista Vijeća Regulatorne agencije za komunikacije BiH);\nRazmatranje dopisa Radio-televizije Bosne i Hercegovine o aktuelnoj situaciji u Radio-televiziji Bosne i Hercegovine, prijemni broj: 01,02-50-3-1050/08, od 15.09.2008. godine (Dopis Kolegija Doma naroda Parlamentarne skupštine BiH, broj: 02-50-1-24-19-1/08 od 24.09.2008. godine);\nRazmatranje dopisa predsjedavajućeg Parlamenta Republike Moldavije u vezi uspostavljanja interparlamentarne radne grupe u jugoistočnoj Evropi, (Dopis Kolegija Doma naroda Parlamentarne skupštine BiH, broj: 02-50-1-24-18-4/08 od 03.09.2008.);\nInformacija Ministarstva vanjskih poslova BiH o zasjedanju Komiteta za vanjske poslove Evropskog parlamenta (AFET), 6. i 7. 10. 2008. godine;\n- Zabilješka sa zajedničkog sastanka Komisije za vanjske poslove Predstavničkog doma Parlamentarne skupštine BiH i Komisije za vanjsku i trgovinsku politiku, carine, saobraćaj i komunikacije Doma naroda Parlamentarne skupštine BiH sa novoimenovanim ambasadorima Bosne i Hercegovine, održanog 11.9.2008.godine;


EU ukinula Ukrajini vize - Svet - Dnevni list Danas\nPočetna » Svet » EU ukinula Ukrajini vize\nEU ukinula Ukrajini vize\nPregovarači Evropskog parlamenta i Saveta Evrope postigli su saglasnost da segrađanima Ukrajine ukinu vize za ulazak Evropsku uniju, saopštio je danas EP.\n1Piše: FoNet 28. februara 2017. 23.12\nKako se navodi, sada je neophodno da tu odluku zvanično potvrdi Evropski parlament, a potom i Savet Evrope.\nKada odluka stupi na snagu, vlasnici ukrajinskih biometrijskih pasoša moći će da borave bez vize u EU do 90 dana, u periodu od pola godine.\nTa odluka neće omogućiti državljanima Ukrajine da automatski dobiju i radnu dozvolu, a ona se ne odnosi na Veliku Britaniju i Irsku, preneo je Sputnjik.\n01. marta 2017. u 10.42\nSada će krenuti novi egzodus više od milion ljudi iz Ukrajine prema zapadnoj Evropi da se skriju od fašistiškog režima Porošenka i fašističkih nacionalista sledbenika Stepana Bandere. Na zapadu Evrope će morati da podignu viže zbegova za iseljenike , vojne begunce kije će tržiti azil.


8 saobraćajnih nezgoda, povrijeđenih nema - Vijesti.me\n8 saobraćajnih nezgoda, povrijeđenih nema\nIz AMSCG saopštavaju da se na putevima na jugu i u centralnim predjelima saobraća po pretežno suvim kolovozima.\nU protekla 24 sata u Crnoj Gori se dogodilo 8 sobraćajnih nezgoda u kojima nije bilo povrijeđenih lica.\nIz AMSCG saopštavaju da se na putevima na jugu i u centralnim predjelima saobraća po pretežno suvim kolovozima. U sjevernim predjelima je moguća poledica u jutarnjim i noćnim satima, pa se vozačima savjetuje krajnje oprezna vožnja prilagođena uslovima na putu.\nNa magistralnom putu Podgorica-Kolašin u tunelu broj 6 zbog radova dolazi do prekida saobraćaja u terminima od 9-11 i 13-15 časova. Na istom putnom pravcu kod tunela broj 17, saobraćaj se odvija jednom kolovoznom trakom.\nNa magistralnom putu Podgorica-Danilovgrad-Nikšić, na dionici Brelanovića-Petlja Danilovgrad izvode se radovi, a saobraćaj je regulisan svjetlosnom signalizacijom.\nNa magistralnom putu Mojkovac-Đurđevića Tara-Pljevlja saobraćaj se obavlja jednom saobraćajnom trakom naizmjenično zbog klizišta.\nZbog klizišta u mjestu Bać, na magistralnom putu Berane-Rožaje-Špiljani, iz AMSCG preporučuju opreznu vožnju.


10-09-2018 12:52 Izdvojeno Srbija Politika\nPreševska agencija "Preševa jone" objavila da Tači izgleda neće dolaziti u "Preševksu dolinu", već albanski predstavnici dolaze kod njega.\nHašim Tači (Foto: Pravda)\nNeimenovani izvori iz kabineta predsednika Kosova izjavili su da će umesto oslaska u Preševsku dolinu, kako je najavljivao, Tači u Prištini u 12 časova dočekati delegaciju političkih predstavnika albanaca Preševa, Bujaovca i Medveđe. Za sada je, kako se navodi, poznato da će u Prištinu stići dva predsednika albanske zajednice Preševa i Bujanovca Šaip Kamberi i Arifi, kao i predsednik Skupštine Preševa Sami Salihu, zajedno sa liderom DPA Ragmi Mustafom.\nVideo ispod: Poseta Aleksandra Vučića Kosovu i Metohiji\nAgencija “Preševa jone” saznaje da će tema razgovora biti mogućnost da se predstavnici albanske manjine s juga Srbije pridruže procesu dijaloga Beograda i Prištine u Briselu, s ciljem “ponovnog ujedinjenja Preševske doline” nakon “severne okupacije Srbije, posle jučerašnje posete srpskog predsednika Kosovskoj Mitrovici”. Nakon sastanka, očekuje se da će se Tači i lideri preševske doline obratiti medijima zajedničkom konferencijom.\nPodsetimo, kosovski mediji su ranije preneli nezvaničnu informaciju iz kancelarije samozvanog kosovskog predsednika da će Hašim Tači zajedno sa evropskim komesarom za proširenje i susedsku politiku komesarom Johanesom Hanom u sredu posetiti tri opštine na jugu Srbije u kojima žive Albanci.\n- Ta poseta nije najavljena, makar meni. Han je bio pre neki dan i nemamo informacija o tome - rekao je Dačić za RTS. O tome nije obaveštena ni premijerka Srbije, koja je jutros za TV Prva rekla da kada Vlada dobije takav zahtev odlučiće o njemu.\nMinistar unutrašnjih poslova Nebojša Stefanović izjavio je danas da će MUP u slučaju da Tači uđe na teritoriju Srbije, budući da je z anjim raspisana poternica, postupati u skladu sa sudskim nalozima.\n"Vučićeva poruka koja je u govoru poslata je šizofrena". Pročitajte OVDE o čemu se radi.\nHaos na Kosovu i Metohiji povodom dolaska Aleksandra Vučića. Barikade Albanaca na sve strane\nZMIJA O DIJALOGU SA VUČIĆEM: Šanse skoro nikakve, ali...


Novi Centar za vanredne situacije u Vranju do 2021. godine | VRANJENEWS\nNovi Centar za vanredne situacije u Vranju do 2021. godine\n28.09.2019 16:42 » 16:44\nStefanović izgradnju Centra naziva "investiranjem u sigurnost". Foto VranjeNews\nRegionalni centar za vanredne situacije u Vranju trebalo bi da bude završen do 2021. godine, izjavio je potpredsednik Vlade Srbije i ministar unutrašnjih poslova Nebojša Stefanović koji od petka boravi u Pčinjskom okrugu.\n- Drago mi je da radovi teku predviđenom dinamikom i da ćemo do polovine 2020. godine završiti prvu fazu radova, a da će 2021. Sektor za vanredne situacije dobiti jedan moderan objekat - kazao je Stefanović.\nMinistar je objasnio da će to pre svega biti trening centar u kome će vatrogasci, kroz obuku, sticati neophodna znanja i veštine, kako bi u svakom momentu bili spremni da pravovremeno odgovore i pruže pomoć građanima ovog dela Srbije - saopšteno je iz MUP-a.\n- Drago mi je da napredujemo i da svakog dana možemo da kažemo da investiramo u sigurnost - dodao je Stefanović.\nOn je potencirao da će sa ovim centrom, uz nabavku novih vozila i opreme, te povećanje kapaciteta u ljudstvu, građani "dobiti kvalitetnu podršku vatrogasne službe koja brine o njihovoj bezbednosti".\nPrema njegovim rečima pripadnike Ministarstva unutrašnjih poslova "odlikuju brzina, efikasnost i posvećenost".\nStefanović se zahavalio pripadnicima Sektora za vanredne situacije koji svakodnevno rizikuju svoje živote da bi građani bili bezbedni.\nPohvalio je i građevinske radnike koji se trude da Regionalni centar bude završen na vreme.


Prvi Kragujevčanin zaigrao za Radnički, u deklasiranju Banjice učestvovao i 14-godišnjak\nVaterpolisti Radničkog pobedili su ekipu Banjice sa 20:5 (4:1, 4:1, 5:1, 7:2), u šestom kolu Prve A lige Srbije, istorijskom po dva detalja.\nOd samog starta domaći su krenuli da rešetaju mrežu protivnika sa svih strana, pa su već na prvom mini predahu imali „plus tri“ – 4:1. Ništa se nije promenilo ni u nastavku susreta, prednost Šumadinaca je sve više rasla uprkos tome što je trener Radničkog, Dejan Jovović, veću šansu pružao igračima koji obično imaju manju minutažu.\nPoslednju deonicu domaći su dočekali sa dvocifrenim vođstvom 13:3, a potom su bili najubedljiviji, pa su na kraju sasvim zasluženo slavili ubedljivu pobedu, kojom su zadržali maksimalan učinak i lidersku poziciju na tabeli.\n"Posle dve teške utakmice koje smo imali sa Zvezdom i Partizanom, sigurno da nam je dobro ovaj meč dobro došao da podignemo samopouzdanje. Odradili smo sve kako je trebalo, po dogovoru, od početka do kraja. Nadam se da ćemo tako nastaviti i ubuduće i da ćemo igrati sve bolje i bolje", rekao je Srđan Vuksanović, četvorostruki strelac, a prenosi klupski sajt Radničkog.


► Janković pitao Vučića: Koliko života košta afera Kopernikus\nFoto: Zoran Raš / Novi magazin\nOn je novinarima ispred Predsedništva Srbije kazao da su se predstavnici Građanskog bloka 381 okupili po 22 put kako bi postavili pitanja predsedniku Vučiću, ističući da su "svaki put pitanja su sve teža".\n"Setite se tri sporazuma su potpisana 2008. godine - o prodaji NIS-a, o izgradnji južnog toka i o podzemnom skladištu za gas. Južni tok nije izgrađen, NIS je prodat budzašto, te zašto današnja vlast ne raskine taj ugovor", upitao je lider Građanskog bloka 381 i PSG.\n"To je ono najopasnije što je ova vlast uspela da usadi među građane. Svi su isti i nema nade. To su dve najveće podvale SNS-a, jer niti su svi isti, niti je tačno da nema nade", rekao je Janković iza kojeg su pristalice Građanskog bloka 381 držale veliki transparent "Zašto ljudi nisu bezbedni".\nLider Pokreta slobodnih građana Saša Janković izjavio je večeras da je PSG odlučio da ne učestvuje na predstojećim lokalnim izborima u Lučanima zato što "nema unapređenja izbornih uslova".\n"Već sada je potupno jasno da nikakvog unapređenja izbornih uslova nismo videli. Iako se opozicija skupila i krenula da ispostavlja zahteve po pitanju izbornih uslova", kazao je Janković.\n"Kada će većina građana Srbije da se prene iz hipnoze u koju ju je predsednik države Aleksandar Vučić uveo to već više nije na nama. Ljudi koje čekamo više nismo mi. Nas više niko ne čeka", poručio je Janković i dodao da ne žele da "legitimizuju izbore koje raspisuje Vučić".


Sretne dobitnike prvog kola nagradne igre „Kupone spoji, auto osvoji“ izvlači Halid Bešlić\nIzvlačenje dobitnika prvog kola nagradne igre „Kupone spoji, auto osvoji“, koju je organizovao najtiražniji bh. list „Dnevni avaz“, biće održano sutra, u Avaz Twist Toweru, sa početkom u 12.30 sati.\nInače, ovo kolo nagradne igre počelo je 24. septembra. Glavna nagrada je automobil, kazala je u popodnevnom programu TV Alfa Jovana Marković - Vidaković, direktorica marketinga grupacije „Avaz“ i otkrila da će sretne dobitnike izvlačiti muzička legenda Halid Bešlić.\n- Ovu nagradnu igru smo planirali dugo i odlučili smo da obradujemo naše čitatelje. Nagradna igra je koncipirana u tri kola, svake sedmice po jedno kolo. Sutra u 12:30h izvlačimo prve dobitnike, pojasnila je Marković - Vidaković.\nPokloni su zaista vrijedni, ističe Marković - Vidaković i dodaje da pored automobila čitatelji mogu osvojiti frižider, telefon, tablet, mašinu za suđe, za veš, ali i putovanje.\nJovana Marković - Vidaković osvrnula se i na nedavno završen projekat "Turistička patrola Dnevnog avaza", ali i nagovijestila da su u pripremi novi slični projekti.\nS obzirom na to da je po struci politolog, u danima pred izbore, naša gošća je istakla da je najvažnije izaći i glasati, te da bi glasanje trebalo da bude zakonska obaveza. Ko ne izađe na izbore, ne može ni očekivati da mu bude bolje, zaključila je.\nDnevni avaz Nagradna igra Jovana Marković - Vidaković\nDanas u "Dnevnom avazu" čitajte – SBB očekuje dvostruku pobjedu\nDanas u "Dnevnom avazu" čitajte: Novalić u pljački glasova\nSrijedom u "Dnevnom avazu" magazin "Porodica i zdravlje": Prirodna zaštita od virusa


Vlada Crne Gore demantovala je u petak 29. januara da je dobila zvaničnu ponudu donacije vakcina od fondacije “Volnoe djelo“ ruskog biznismena Olega Deripaske.\n“Saopštavamo da je riječ o neistini i da nikakva zvanična ponuda donacije navedene fondacije nikad nije stigla niti Ministarstvu zdravlja, niti Vladi”, navodi se u reagovanju Vlade Crne Gore povodom pisanja medija da je ta donacija odbijena.\nCrnogorska Pobjeda je objavila da je ministarka zdravlja Jelena Borovinić Bojović odbila Deripaskinu donaciju od 100.000 doza vakcina protiv COVID-19.\n“Na sastanku na kojem su bili i i predstavnici Deripaskine humanitarne fondacije "Volnoe djelo" kazala je da ne želi da prihvati te vakcine jer je to „donacija za DPS“, a jedan od učesnika sastanka je odgovorio da to nije donacija za DPS, već za narod Crne Gore”, navela je Pobjeda.\nDeripaska je fondaciju "Volnoe djelo" osnovao 2008. godine, a u njenom opisu se navodi da se bavi dobrotvornim, pokroviteljskim i volonterskim projektima.\nDonacijom te organizacije vrijednom 340 hiljada eura 22. januara je u Kotoru otvorena najsavremenija PCR laboratorija u kojoj se dnevno može analizirati prosječno 550 testova.\nMeđu zvaničnicima na otvaranju laboratorije nije bilo ministarske zdravlja, ali su prisustvovali direktorica Direktorata za zdravstvenu zaštitu u Ministarstvu zdravlja Mevlida Gusinjac i direktor Instituta za javno zdravlje Igor Galić.\nDruga PCR laboratorija, donacija iste organizacije, biće otvorena u Podgorici u februaru, saznaje Radio Slobodna Evropa.\nKompanije ruskog tajkuna Olega Deripaske posjeduju oko 50 hektara u mjestu Krimovice u opštini Kotor, gdje se vrijednost rezidencijalnog kompleksa procijenjuje na oko 30 miliona eura.\nRuski milioner je od 2005. bio vlasnik KAP-a, (Kombinat Aluminijuma Podgorica)pa sve do 2013. kada je kombinat bankrotirao. Vlada je uvela stečaj, a imovina kompanije je prodata na tenderu crnogorskom biznismenu Veselinu Pejoviću.\nTužba Deripaskine Centralnoevropske aluminijumske kompanije protiv Crne Gore je 2017. pred arbitražom u Beču odbijena, a za sudski postupak o privatizaciji i poslovanju KAP-a se Arbitražni tribunal sa sjedištem Štokholmu proglasio nenadležnim.\nArbitražni postupak je pokrenut s obrazloženjem da je Crna Gora prekršila više obaveza sadržanih u sporazumu o zaštiti stranih investicija.


Ekonomija /Dobra vijest: Crveno meso iz BiH uskoro bi se moglo izvoziti u EU / Radio Sarajevo\nFoto: A. K. / Radiosarajevo.ba/Izjave nakon sastanka o Trgovskoj gori\n27. 02. 2021. u 12:43:00 Radiosarajevo.ba\n''To znači da smo ušli u drugu fazu u procesu odobravanja izvoza crvenog mesa u EU. Ovo je ohrabrujuća vijest za naše poljoprivrednike, jer otvaranje potentnog evropskog tržišta znači izuzetnu priliku i dodatni podsticaj za razvoj domaćih poljoprivrednih kapaciteta'', poručio je ministar Košarac.\nMinistar Košarac pozvao je nadležne institucije na svim nivoima vlasti u BiH da aktivno rade na realizaciji dodatnih preporuka. One se odnose na ispunjavanje uslova u vezi sa javnim zdravljem životinja, registracijom farmi, identifikacijom životinja, te programom nadzora nad zaraznim bolestima i uspostavljanjem laboratorijske mreže\n''To su uslovi koje moramo ispuniti u drugoj fazi, nakon čega će, u zavisnosti od epidemiološke situacije, nadležni inspektori iz EU doći u BiH i izvršiti neophodne kontrole'', rekao je ministar Košarac.\n''U potpunosti smo opredijeljeni da kreiramo politike i rješenja koja će otvoriti evropsko tržište za domaće proizvođače. Plasman domaćih proizvoda na nova tržišta jedna je od mjera kojom štitimo domaću proizvodnju i stvaramo uslove da svedemo na minimum tržišne viškove, nastale usljed pandemije koronavirusa'', zaključio je ministar Košarac.\nTagovi: Staša Košarac ekonomija poljoprivreda BiH EU meso\nŠverc / Bit će uništeno čak 600 kilograma: Balkanci u Njemačkoj "pali" sa suhim mesom\nOdličan / Recept za legendarni čimbur s mesom: Iftar koji miriše na kuhinju naših starih\nSaradnja / Vježba sa OSBiH: Prvi konvoj američkih vojnih vozila ušao u našu zemlju


Vesti online / Vesti / Ex YU / Lideri Zapadnog Balkana danas u Skoplju, mere bezbednosti na najvišem nivou\nPredsednik Srbije Aleksandar Vučić boraviće danas u jednodnevnoj poseti Skoplju, gde će učestvovati na sastanku lidera Brdo-Brioni procesa, najavljeno je iz njegovog kabineta.\nNa današnjem sastanku osim domaćina, učestvovaće predsednik Srbije Aleksandar Vučić, Albanije Iljir Meta, Hrvatske Kolinda Grabar Kitarović, Crne Gore Filip Vujanović, Slovenije Borut Pahor, predsedavajući Predsedništva BiH Bakir Izetbegović, predsednik privremenih institucija u Prištini Hašim Tači.\nSpecijalni gosti skupa u Skoplju, kako je najavljeno iz kabineta predsednika Makedonije Đorđa Ivanova, biće bugarski premijer Bojko Borisov, zemlje koja predsedava EU, i predsednik Saveta EU Donald Tusk.\nMogerini: U interesu EU jača saradnja sa Zapadnim Balkanom\nSkup će početi popodne u hotelu "Aleksandar Palas".\nBrdo-Brioni proces iniciran je 2013. godine od strane predsednika Slovenije i Hrvatske, a ideja je da ove dve članice EU pomognu Zapadnom Balkanu na njihovom putu u Uniju, kao i njihovu stabilizaciju kroz jačanje regionalne saradnje i rešavanje otvorenih bilateralnih pitanja.\nBezbednosne mere u Skoplju podignute na prvi stepen\nU Skoplju su danas bezbednosne mere podignute na prvi stepen spremnosti, zbog održavanja današnjeg skupa u okviru Procesa Brdo-Brioni i prisustva velikog broja predsednika, premijera i visokih evropskih zvaničnika.\nU gradu se saobraćaj odvija po posebnom režimu, policijske kontrole su stroge, a grad nadleću helikopteri, javila je agencija META.\nSkup u Skoplju pratiće 156 akreditovanih predstavnika medija, 116 iz Makedonije i 40 iz inostranstva.\nSVET Mogerini: U interesu EU jača saradnja sa Zapadnim Balkanom


Naslovna Košarka Evropa Partizan u Top 16: Brat na brata, moćna Alba i Ritas kao...\nPartizan u Top 16: Brat na brata, moćna Alba i Ritas kao šansa\nUoči pretposlednjeg kola u grupnoj fazi Evrokupa malo ko je mogao da očekuje da će Partizan uopšte imati priliku da se bori za plasman u Top 16, a kamoli da će u narednoj fazi zaigrati kao trećeplasirani.\nMeđutim, Asvel je trijumfom u Sankt Peterburgu „pogurao“ crno-bele koji su to iskoristili na najbolji mogući način i pred skoro punim Pionirom ostvarili veliku pobedu nad Turk Telekomom, nadoknadili minus iz Rusije i zahvaljujući ogromnom zalaganju svih igrača navijačima obezbedili još tri važne utakmice u drugom najkvalitetnijem evropskom takmičenju.\nTo je nesumnjivo najveći uspeh kluba iz Humske u Evropi još od sezone 2013/14 u kojoj su se izborili za Top 16 fazu u Evroligi, ali sada ostaje pitanje može li Partizan „nešto više“ u novoformiranoj grupi u kojoj se nalaze Monako, berlinska Alba i litvanski Ritas.\nMonako – Kikanović, Lakomb i brat na brata\nNajbolje rezultate u svojoj devedesetogodišnjoj istoriji Monako je beležio u poslednje tri godine, a 2018. ostaće upamćena kao najuspešnija od svih uzimajući u obzir da je klub iz Fontvjeja igrao finale FIBA Lige šampiona, a potom kao debitant u Evrokupu stigao do Top 16 faze kao prvoplasirani u grupi u kojoj se nalazila i Crvena zvezda.\nEkipu predvodi Sašo Filipovski, nekadašnji trener ljubljanske Olimpije i italijaske Lotomatike, a stub tima na parketu je bivši košarkaš Zvezde Elmedin Kikanović koji vodi glavnu reč u napadu zajedno sa Jakubom Utarom i Džeraldom Robinsonom.\nPol Lakomb je najkompletniji igrač u rosteru i biće zadužen za organizaciju igre, pored Lazerika Džounsa i bivšeg člana Mornara Dereka Nidama, a interesantno je da se u Monaku nalazi i brat krilnog igrača Partizana Bandže Sija, Amara Si.\nKLADI SE NA MEČEVE U EVROLIGI!\nU duelima sa Partizanom Monako će tražiti prednost van linije za tri poena, ali ne i sa penala odakle imaju lošije procente od crno-belih koji isto tako ne briljiraju u tom segmentu.\nTakođe, Zvezda je već u drugom kolu pokazala da recept za meč sa Francuzima svakako postoji, što je moglo da se vidi i u tamošnjem šampionatu gde Monako trenutno ima negativan skor (6-7).\nAlba – Najveći izazov\nFoto: Andreas Knopf – ALBA\nBerlinski klub imao je nešto lakši zadatak u prvoj fazi, a lidersku poziciju ispustio je u poslednjem kolu na svom terenu protiv Lokomotive Kubanj. Međutim, gledajući statistički, reč je o drugoj najboljoj ekipi u Evrokupu, odmah iza španske Unikahe.\nAlba u proseku beleži blizu 90 poena, ima odlične procente šuta za tri poena, nepune 24 asistencije po meču, ali i više od 10 ukradenih lopti, pa je sasvim jasno da sastav Aita Garsije ima potencijal da Partizanu stvori najviše problema u grupi.\nLider tima je 56. pik Detroita, 28-godišnji plejmejker Pejton Siva koji je prvi deo takmičenja završio sa 14.8 poena i neverovatnih 9.7 asistencija, ali trener Garsija u sastavu ima i mnoga druga „oružja“ poput Rokasa Giedraitisa i Luka Sikme koji će najviše operisati u reketu. Tu je i srpski plejmejker Stefan Peno.\nOsmostruki nemački šampion odlično je počeo sezonu i u domaćem prvenstvu u kojem zauzima drugu poziciju, iza minhenskog Bajerna. Glavni cilj Albe jeste da se vrati u Evroligu, a kako je tim iz Mercedes-Benz Arene u poslednje tri sezone učestvovao u Top 16 fazi Evrokupa, očigledno je da će i ove pokušati da se domognu same završnice.\nRitas – Najveća šansa\nSlavni litvanski klub je dva puta bio najbolji u Evrokupu, dok je u prethodne dve sezone igrao Top 16, ali kada se pogleda sastav ekipe, kao i učinak u prethodnoj fazi, nema sumnje da bi Partizan upravo protiv Ritasa trebalo da traži put ka četvrtfinalu.\nGrupi koju predvodi Adomaitis Dainijus bile su dovoljne po dve pobede nad iznenađujuće lošim Torinom, koji ne može da se sastavi od dolaska uglednog američkog stručnjaka Lerija Brauna, i Mornarom kojem je ovo bilo prvo iskustvo na evropskom tlu, uz obećavajući trijumf nad Unikahom u prvom kolu.\nToga su bili svesni i u stručnom štabu pošto je Ritas uoči druge faze angažovao iskusnog centra Artsioma Parakuskog, doskorašnjeg člana izraelskog Makabija. Uloga lidera na parketu može da se podeli između Martinasa Ečodasa, Amerikanca Denisa Silija i Dominika Sutona koji je poslednje tri utakmice u Evrokupu odigrao ispod svog nivoa.\nKLADI SE NA NBA LIGU!\nRitas ima veliki broj igrača koji umeju da „iščeprkaju“ loptu i ruku protivničkih košarkaša, a u tome su ujedno i najbolji s obzirom da beleže više od osam ukradenih lopti po susretu, ali na svim ostalim frontovima Partizan bi trebalo da ima instrumente da nadjača Litvance.\nCrno-beli već u prvom kolu putuju u Viljnus, a uzimajući u obzir sve gore navedeno, upravo bi u Litvaniji trebalo da „nacrtaju“ stazu do eventualnog četvrtfinala.\nPrethodni tekstNBA: Dalas, Sakramento, Portland i kako ih povezuje Luka Dončić?\nSledeći tekstBarkli kategoričan: Jokić treba da bude glavni MVP kandidat! (VIDEO)


Krunić: "Svaki početak je težak" - Sportske.net\nJSL - Nišlije iznenadile ''Čuku'', novi poraz Jagodine!Neško zna kako se zaustavlja "Parni Valjak"JSL - Zagrevanje za derbi!Nova sezona JSL startuje usred leta!Krunić: "Još uvek sve zavisi od nas"\nTrener Jagodine Simo Krunić rekao je danas da će se u prolećnom delu sezone Superlige Srbije njegova ekipa boriti za vrh tabele bez fudbalera Nemanje Arsenijevića i Ivana Cvetkovića.\n"Cvetkoviću se pojavila šansa za odlazak u inostranstvo, tako da mu se pored Arsenijevića koji je već otišao, pojavila mogucnost da ode. To su igrači koji su prošle godine 'izneli' prvenstvo", rekao je Krunić.\nOn je dodao da je Cvetković mnogo značio Jagodini i da je svima u klubu žao što će napustiti ekipu, ali da ima igrače koji mogu da ga zamene.\n"Jagodina će i dalje da igra, ovde su odlazili i dolazili igrači. Mislim da već imamo igrače koji će da ih zamene, imamo još dva dana da odlučimo ko će biti u prvom timu", rekao je Krunić.\nTakmičenje u Superligi Srbije nastavlja se za vikend, a Jagodina će u subotu od 13.30 igrati protiv Mladosti u Lučanima.\n"To je prva prolećna utakmica, a obično se kaže da je prva utakmica uvek najteža. Počinjemo drugi deo prvenstva sa nezgodnim protivnikom, idemo u Lučane, znamo da će biti teško ali moramo biti psihički spremni", naveo je Krunić.\nTrener Jagodine rekao je da ne sumnja da će njegovi igrači dati sve od sebe u predstojećoj utakmici i da će ostvariti povoljan rezultat - da ostanu neporaženi.\n"Mladost ima mnogo kvalitetnih igrača, igraju na domaćem terenu, to je njihova prednost, ali verujemo u sebe i nadam se da će naši igrači imati dobar odnos prema utakmici, kao i do sada. Nema sumnje da će pružiti maksimum", rekao je Krunić.\nFudbaler Jagodine Danijel Gašić rekao je da njegov tim u Lučane ide sa željom da nastavi niz uspeha koji je započet u jesenjem delu sezone.\n"Naravno, ne idemo sa belom zastavom u Lučane jer znamo da oni imaju izuzetno dobru ekipu, tvrdu, disciplinovanu. Idemo da se prikažemo u najboljem svetlu, da pokažemo šta znamo", rekao je Gašić.\nPrvi deo prvenstva Jagodina je završila na sedmom mestu na tabeli sa 21 bodom, a Mladost na osmom mestu sa dva boda manje.


Dopisivali se Vučić i Kocijančić: "Jesmo li mi Srbi trovali Albance?" - Naši u svetu\nObjavljeno 19/10/19 u 09:00\nPortparolka visoke predstavnice EU za spoljnu politiku i bezbednost Maja Kocijančič i predsednik Srbije imali su prepisku na Tviteru povodom navodnog trovanja članova CIK na nedavnim izborima na Kosovu i Metohiji.\nPredsednik Srbije uputio pismo Maji Kocijančič, portparolki visoke predstavnice EU, sa zahtevom da javnosti kaže da li su Srbi trovali Albance.\n“Uveren sam da posle nekoliko dan budnog praćenja afere ‘trovanja’ u Prištini, imate zaključak o tome šta se tačno dogodilo. Zato Vas molim da celokupnoj javnosti kažete jesmo li mi Srbi trovali Albance antraksom, novičokom, ili nekim težim otrovom”, napisao je, između ostalog, Vučić na svom nalogu na Tviteru.\n“Ako to slučajno nije istina, molim Vas da javno kažete ko su prevaranti koji su tu laž smislili”, dodao je on, a isto pitanje postavio je i na engleskom jeziku.\nPodsetimo, nakon što je počelo brojanje glasova pristiglih iz centralne Srbije nakon vanrednih parlamentarnih izbora na Kosovu, dvanaest službenika Centralne izborne komisije ustvrdilo je da je otrovano prilikom dodirivanja koverti iz Srbije.\nOni su hospitalizovani u Klinici za infektivne bolesti, ali analize nisu pokazale nikakve tragove otrova. Zatim su pušteni kući a zvaničnici kažu da su analize poslali u inostranu laboratoriju.\n“Dragi predsedniče Vučiću, hvala vam na Tviter pismu. EU trenutno čeka rezultate istrage”, napisala je Maja Kocijančič i dodala da misija EU za praćenje izbora na Kosovu s pažnjom prati slučaj.\nPredsednik Vučić je ranije uputio pismo portparolki visoke predstavnice EU Maji Kocijančič, objavljeno na nalogu na Tviteru, u kome od nje traži da kaže da li su Srbi trovali Albance antraksom i novičokom, i da, ako to nije istina javno, kaže ko je izmislio tu priču.\nPortparolka visoke predstavnice EU za spoljnu politiku i bezbednost Maja Kocijančič odgovorila je na Tviteru na pismo predsednika Srbije Aleksandra Vučića.


Beograd: Danas počinje ponovljeno suđenje Iliji Jurišiću – Informer\nPred Vijećem za ratne zločine u Beogradu danas će početi ponovljeno suđenje Iliji Jurišiću zbog optužbi za zločin nad vojnicima JNA u Tuzli 1992. godine u “tuzlanskoj koloni”.\nJurišić je najavio da će prisustvovati ponovljenom suđenju, ali će na ročišta dolaziti iz Tuzle.\nOdlukom Apelacionog suda u Beogradu, Jurišiću je, poslije dvije i po godine pritvora, u oktobru prošle godine ukinuta presuda od 12 godina zatvora i on je pušten da se brani sa slobode, uz obavezu javljanja na pozive suda.\nApelacioni sud je naložio novo suđenje pred prvostepenim sudom i potpuno novim sudskim vijećem koje će suditi Jurišiću zbog optužbe da je kao dežurni operativnog štaba Stanice bezbjednosti Tuzla naredio napad na kolonu vojnika JNA koja se povlačila iz Tuzle 15. maja 1992. godine.\nOn je u odbrani tokom suđenja izjavio da je samo prenio naredbu “na vatru odgovori vatrom”.\nPočetak ponovljenog suđenja zakazan je za 9.30 časova u zgradi Specijalnog suda u Ustaničkoj ulici.


U toku pregovori o novom šefu stručnog štaba\nŽemberi: Trudićemo se da nađemo rešenje koje, u ovom trenutku, odgovara ekipi\nFudbalski klub TSC iz Bačke Topole još nije dogovorio saradnju ni sa jednim trenerom za preuzimanje mesta šefa stručnog štaba prvog tima i u ovom trenutku vodi preliminarne razgovore sa nekoliko stručnjaka.\nKlub je prošle nedelje odigrao dve poslednje utakmice u jesenjem delu sezone, svega nekoliko dana nakon što je iznenada preminuo prvi trener ekipe Zoltan Sabo.\nŽemberi je kazao da od novog trenera klub očekuje da ekipi pomogne da se oporavi posle izuzetno teških trenutaka. „Svi znaju da smo razmišljali o promenama na čelu prvog tima i da je Sabo trebalo da ide u drugi klub. Nažalost, o novom treneru sada moramo da razmišljamo na nešto drugačiji način. Istovremeno, trener koji bude došao, imaće teži posao i toga treba da bude svestan“, rekao je Žemberi.\nPrema rečima direktora TSC Sabolča Palađija, još je rano za spekulacije o imenu trenera koji bi mogao da dođe na klupu TSC.\n„Početkom januara počeće pripreme i do tada ćemo, verujem, imati rešenje. Šef stručnog štaba biće uključen u planove, i naravno, uticaće na njih, kako je to profesionalno i uobičajeno za šefa struke“, dodao je Palađi.\nFudbalska Srbija u šoku: Srce izdalo čoveka velikog srca\nIznenadna smrt Zoltana Saba, trenera TSC potresla je ceo fudbalski svet u Srbiji\nPre tačno dva meseca Zoltan Sabo je dao intervju u serijalu u kome se govori o srpskim sportistima mađarskog porekla.\nTSC Škola fudbala – Rezultati odigranih utakmica 5-6.12.2020.


Odneto 60 tona smeća - Društvo - Dnevni list Danas\nPočetna » Društvo » Odneto 60 tona smeća\nOdneto 60 tona smeća\nOd početka festivala Egzit, do odlaska poslednjih posetilaca sa Petrovaradinske tvrđave, radnici JKP „Čistoća“ Novi Sad sakupili su i otpremili kamionima skoro 60 tona smeća na gradsku deponiju, saopšteno je danas.\n1Piše: FoNet 10. jula 2017. 16.44\nKako navodi direktor JKP „Čistoće“ Vladimir Zelenović, sav otpad prispeo sa ovog prostora odnešen je na trake u reciklažnom centru na dalju separaciju i preradu.\nVelika količina reciklažnog otpada sa Egzita podrazumeva limenke, karton, PET ambalažu, plastiku… Uz održavanje Petrovaradinske tvrđave, naš prioirtet je zaštita životne sredine i na ovaj način to pokazujemo – istakao je Vladimir Zelenović.\nTokom pet festivalskih dana, samo na Petrovaradinskoj tvrđavi, podgrađu i keju, aktivno je radilo 80 radnika JKP „Čistoća“, dok je neposredno ili posredno, u kompletnoj organizaciji posla, bilo uključeno oko 150 zaposlenih u JKP „Čistoća“.\nU narednim danima sledi vraćanje prostora na kojem se održavao festival u prvobitno stanje nakon što se razmontiraju i otpreme elementi svih bina sa Tvrđave.\nexit, smeceNovi Sad\n10. jula 2017. u 20.11\nSvaka čast radnicima JKP, svaki dan je sve bilo čisto pre otvaranja festivalskih kapija. Što se naslova tiče, bilo bi bolje da je stajalo "60 tona reciklažnih sirovina", pošto je sve što je ostalo iza poselilaca bilo staklo, plastika, karton i papir.


Cupra kao zasebna marka - Dmotion\nNa pomolu je novi Hyundai ...\nby Andrej Sucur January 31, 2018\nPred zvaničnu objavu 22. februara, Seat je izdao prvo saopštenje o odvajanju marke Cupra\nSeat će 22. februara ozvaničiti odvajanja marke Cupra od matične marke, čime će i formalno početi ono što je najavljeno prošle godine. Kao što se može pretpostaviti Cupra će biti posebna marka za vozila visokih performansi, kao što je i do sada označavala najsnažnije Seatove modele. Prema zvaničnom navodu fabrike Cupra će funkcionisati kao potpuno odvojena firma.\nPrvi logo koji je upravo pokazan kao osnovnu koristi boju bakra, kao što je nedavno već primenjeno na ograničenoj seriji modela Leon Cupra R, što je očigledno bila prva najava i privikavanje na boje koje će koristiti nova marka. Prvi Cupra model će najverovatnije biti SUV Ateca, koja će se pojaviti na salonu u Ženevi u martu.\nZanimljiva je i izjava Dr Matthiasa Rabea koji je rekao da ne vidi razlog da u budućnosti ne bude i hibridnih, elektrificiranih i električnih Cupra modela, i da Cupra kao marka nije u kontradikciji sa elektrifikacijom.\nOvo nije prvo odvajanje divizije da visoke performanse. Isto je uradio Fiat 2007. kada je odvojio Abarth kao nezavisnu jedinicu, a zanimljivo je da je tada za Abarth bio zadužen Luca De Meo, današnji šef marke Seat\nAlijansa Renault-Nissan broj 1 po prodaji u svetu\nČitavih osam godina aktuelni Polo je na sceni, i bilo je krajnje vreme da ...


.\tVažno - Zakon o sprečavanju pranja novca i finansiranja terorizma\tutorak, 11 decembar 2012 14:37\tCRNVO Vijesti\tPoštovane koleginice i kolege,\nOvom prilikom vas podsjećamo da su Zakonom o sprječavanju pranja novca i finansiranja terorizma ("Sl. list Crne Gore",br. 14/07 od 21.12.2007, 04/08 od 17.01.2008, 14/12 od 07.03.2012) i nevladine organizacije definisane kao obveznici primjene ovog zakona. U cilju otkrivanja i sprječavanja pranja novca i finansiranja terorizma, svi obveznici su dužni da preduzimaju određene mjere i radnje utvrđene ovim zakonom:\n- ukoliko imaju više od tri zaposlena dužna su da odrede ovlašćeno lice i njegovog zamjenika za poslove otkrivanja i sprječavanja pranja novca i finansiranja terorizma;\n- da izrade analizu rizika kojom utvrđuje procjenu rizičnosti pojedinog klijenta, grupe klijenata, poslovnog odnosa ili transakcije u vezi mogućnosti zloupotrebe u svrhe pranja novca ili finansiranja terorizma;\n-da vode evidenciju podataka o klijentima, poslovnim odnosima i transakcijama iz člana 9 Zakona o sprečavanju pranja novca i finansiranja terorizma.\nCentar za razvoj nevladinih organizacija (CRNVO) je pripremio interni akt o analizi rizika. U želji da svima vama, koji do sada nijeste izradili ovaj dokument, olakšamo proces izrade, dostavljamo vam obrazac analize rizika u prilogu. Takođe, informišemo vas da je akt koji smo izradili dobio potvrdu ispravnosti od strane Uprave za sprječavanje pranja novca i finansiranja terorizma.\nS obzirom na značaj ove teme, i potrebu upoznavanja nevladinih organizacija sa regulativom iz ove oblasti, CRNVO će u narednom periodu, u saradnji sa Upravom za sprječavanje pranja novca i finansiranja terorizma organizovati obuke na ovu temu. Detaljnije informacije u vezi sa obukama očekujte u narednih nedjelju dana.\nobrazac akta o analizi rizika.doc 105 Kb12/11/12 14:40


Pet osoba povredjeno u Beogradu i Nišu\nBeta 1. septembra 2016. 09:55\nJedna osoba je teže, a jedna lakše povredjena u dve saobraćajne nezgode koje su se tokom noći dogodile u Beogradu, rečeno je jutros u Hitnoj pomoći.\n„U 21.44 u saobraćajnoj nezgodi u ulici Vojvode Stepe kod Instituta Torlak, teške povrede zadobio je muškarac od oko 45 godina. Njega su vatrogasci izvadili iz smrskanog automobila. Imao je više teških povreda, bio je bez svesti i prevezen je u VMA“, rekla je agenciji Beta portparolka Hitne pomoći Nada Macura.\nOna je navela da je u 19.02 naselju u Resniku lakše povredjen pešak.\nHitna pomoć imala je do 7 časova 103 intervencije, od kojih je 21 bila na javnom mestu, kazala je Macura.\nOna je rekla da su se tokom noći od hroničnih bolesnika najviše javljali astmatičari, hipertoničari i psihijatrijski bolesnici.\nDvoje povredjenih pešaka i dvoje povredjenih motociklista, bilans je saobraćajnih udesa koji su se u protekla 24 časa dogodile u Nišu, rečeno je agenciji Beta u niškom Zavodu za hitnu medicinsku pomoć.\n„Devetogodišnja devojčica povredjena je sinoć oko 20 časova dok je prelazila ulicu u naselju Crvena zvezda, a osamdesetjednogodišnja žena je povredjena u toku prepodnevna na pešačkom prelazu kod Vojne bolnice“, navode u Hitnoj pomoći.\nEkipa Hitne pomoći noćas oko pola dva zbrinula je dve devojke stare po 21 godinu, koje su prilikom pada s motora u Velikotrnovskoj ulici zadobile lakše povrede nogu.\nSve povredjene osobe su nakon urgentnog zbrinjavanja prebačene u Klinički centar Niš na dalju dijagnostiku i lečenje.\nIz Hitne pomoći apelovali su na pešake i motocikliste na posebnu opreznost, jer su oni sve učestalije žrtve saobraćajnih nesreća.


Zlostavljao dvoje dece - Smedia\nZlostavljao dvoje dece\nBUGOJNO - Fikret Osmančević (41) iz Bugojna, pedofil koji je pravosnažno osuđen na 11 godina zatvora zbog seksualnog zlostavljanja 5-godišnjeg dečaka i njegove 3-godišnje sestre, iz Švedske je izručen BiH.\nNakon sedam godina provedenih u bekstvu, Osmančević je po dolasku u BiH sproveden na izdržavanje kazne u KPZ Zenica. Njega je Okružni sud u Banjaluci u oktobru 2010. godine oglasio krivim za dva krivična dela polnog nasilja nad detetom, a presudu je potvrdio i Vrhovni sud RS. Zločin je počinjen u Banjaluci od 4. do 13. jula 2009. godine. Zlostavljanje se odigralo u kući N. H. nakon što su baka i majka decu poverile Osmančeviću na čuvanje.


Emina Tufo – Biografija 2019, Visina, Težina, Godište\nKada se prijavila za takmičenje ,,Zvezde Granda”, Emina Tufo nije ni sanjala kakav će to preokret biti u njenom životu.\nSada kao student Muzičke škole i već afirmisana umetnica,\nEmina Tufo stalno radi na novim materijalima i ugovara nastupe širom Bosne i Hercegovine i okolnih država.\nEmina Tufo je rođena 1995. godine u manjem mestu Suhodol, u Bosni i Hercegovini.\nEmina ume da naglasi da je njena mama, još dok je Emina bila u njenom stomaku, umela da kaže daće beba biti neka pevačica kad bude porasla, a, nakon što su još u njenim prvim godinama primetili njenu strast i talenat za pevanje, članovi porodice su počeli da je usmeravaju na tu stranu.\nKao mala devojčica, Emina Tufo bi često oblačila mamine haljine i obuvala njene cipele sa potpeticom, te takva držala koncerte u kući.\nKada je pošla u osnovnu školu, bila je članica nekoliko dečijih horova, uključujući i hor ,,Prencess krofne”, a kada je na jednom dečijem muzičkom takmičenju odnela pobedu, odlučila je da je Muzička škola pravi izbor za nju”.\nKada je imala svega 13 godina, njeni roditelji su se razveli, a Emina je ostala da živi sa svojom majkom na selu, u kom se njena mama inače bavi poljoprivredom.\nIako se dešavalo da ostanu i bez novca, to Eminu nikada nije pokolebalo da ostvari svoj san, a otac, iako ne živi sa njom, uvek podržava i bodri svoju mezimicu na sve moguće načine.\nInače, zbog slabe finansijske situacije je Emina Tufo bila prinuđena da ostaje dugo u školi posle nastave kako bi vežbala klavir, zbog čega je njena razredna Fadila organizovala akciju u školi, kako bi se prikupio novac i Emini Tufo obezbedio sopstveni klavir.\nŠto je bivala starija, Emina Tufo je učila da će sve što bude postigla, postići samo svojim trudom.\nTako sada i dalje živi sa svojom mamom u selu, na kom obožava da se hrani prirodnim plodovima iz njihove bašte, dok se u isto vreme fokusira i na svoju karijeru muzičke umetnice.\nInteresantno je da se Emina Tufo još uvek ne eksponira toliko javno, u smislu otkrivanja previše stvari iz svog privatnog života. Naravno, na neka opšta pitanja o svom životu ne preza da odmah odgovori kroz smeh, ali se o njenom konkretnom kretanju i intimnim stvarima iz života ne govori u tabloidima, te je ona slobodna da nesmetano uživa u svojim muzičkim uspesima.\nZa sada se Emina Tufo bavi objavljivanjem singlova u saradnji sa iskusnijim tekstopiscima i diskografskim kućama, ali i snimanjem cover verzija nekih od popularnijih pesama bošnjačkih i generalno balkanskih izvođača, koje kasnije objavljuje i na svom zvaničnom YouTube kanalu.\nPored toga, Emina Tufo neretko nastupa da proslavama, kao pevačica, na kojima je vrlo rado viđena, što zbog svoje lepote, a što zbog svog neskrivenog talenta za muziku.\nKao mala, Emina Tufo je uživala u pevanju, zbog čega je kasnije bila član nekoliko dečijih horova, a kasnije upisala i Muzičku akademiju.\nSvoju priliku da se pokaže svetu je Emina Tufo videla u takmičenju ,,Zvezde Granda” 2015. godine, kada je pobrala i simpatije velikog broja publike.\nIpak, posle izvesnog vremena je Emina Tufo, zajedno sa još nekoliko kolega, na iznenađenje svih odustala od takmičenja.\nDok su se novinari izvesno vreme bavili spekulacijama zašto i kako su ovi takmičari završili takmičenje, Emina Tufo i njene kolege su vremenom otkrili da su im ponuđeni ugovori sa ,,Grandom” sa u potpunosti korektnim uslovima.\nIpak, konkretno Emina Tufo je izjavila da bi tim ugovorom svi oni bili vezani za ,,Grand”, što ona, kao tek 20 – ogodišnjakinja, koja nije sigurna u kom pravcu želi da napreduje, ne može sebi da priušti.\nUbrzo je Emina Tufo počela i da snima prerade poznatih pesama, koje je kasnije objavljivala na svom YouTube kanalu, na kom se mogu naći i njeni singlovi, počev od ,,Srna i Kobra” i ,,Prašina”, snimljenih 2015. godine, a potom i ,,Slatka moja nevjero” iz 2016. godine.\nNovembra 2016. godine je Emina Tufo objavila singl ,,Moja vodilja”, za koji je muziku i tekst odradio Amil Lojo, a spot ,,Invenion Films” na čelu sa Daliborom Mrdićem, a pesma je ubrzo i postala veliki hit širom Bosne i Hercegovine.\n2018.godine je Emina Tufo objavila novi singl ,,Zadnji zagrljaj”, koja je u svega nekoliko sati postala pravi ”Bum”, naročito na teritoriji Bosne i Hercegovine.\nDanas je Emina Tufo naročito aktivna na društvenim mrežama i YouTube kanalima, promovišući cover verzije popularnih pesama koje bi odradila u saradnji sa nekim od svojih kolega, a ovih dana uveliko radi na različitim vidovima promocije svoje numere ,,Prešuti me”, koju peva zajedno sa kolegom Arminom Cohodarom.\nSudeći po svemu, Eminu Tufo tek čega blistava karijera, jednaka karijeri najvećih zvezda sa prostora bivše Jugoslavije.


Dodik: Dan Republike biće obilježavan 9. januara – mojKontakt portal – Radio Televizija Kontakt\nPredsjednik SNSD-a Milorad Dodik ocijenio je veoma važnim što je referendum o Danu Republike protekao u mirnoj i demokratskoj atmosferi, te istakao da će Republika Srpska nastaviti da obilježava kao praznik dan svog nastanka, 9. januar.\n“Zahvalni smo svima koji su izašli na referendum, koji je legitimno i zakonski sproveden. Politizacija referenduma vidljiva je kroz uticaj /lidera SDA/ Bakira Izetbegovića na odluku Ustavnog suda BiH, potom i Tužilaštva BiH”, rekao je Dodik.\nOn je dodao da SNSD smatra da je referendum pokazao suverenu volju građana Republike Srpske, te da će se raditi na afirmaciji referenduma kao načina odlučivanja o svim važnim pitanjima.\nDodik je naveo da će biti rađeno na poboljšanju tehničkog dijela sprovođenja referenduma, u smislu da budu pripremljeni spiskovi, odnosno da se ne traže od Centralne izborne komisije BiH, kao i da se omogući elektronsko izjašnjavanje.\nDa bi bile izbjegnute spekulacije, on je rekao da će ubuduće na referendum moći izaći građani koji u Srpskoj žive šest mjeseci prije održavanja referenduma.\nKomentarišući izjavu predsjednika Zajedničke komisije za odbranu i bezbjednost Parlamentarne skupštine BiH Sifeta Podžića da treba kazniti pripadnike Oružanih snaga BiH koji su se izjasnili na referendumu o Danu Republike Srpske, Dodik je rekao da on nije taj koji kažnjava i da bi trebalo razumjeti ko šta radi, jer građanin Srpske koji dođe na glasanje na poziv Narodne skupštine se ponaša legitimno.\n“Nema države koja se može nasiljem ove vrste napraviti. Istorija je puna primjera pogrešnih odluka sudova“, ocijenio je Dodik i ponovio da je referendum prvi korak u sprovođenju odluke Ustavnog suda BiH.\nOn je novinarima poslije sjednice Predsjedništva SNSD-a rekao da će u narednom periodu SNSD podnijeti apelaciju Ustavnom sudu za ocjenu ustavnosti 1. marta kao “dana nezavisnosti BiH”.\n“Vjerujem da će biti ukinut 1. mart“, istakao je Dodik, koji je i predsjednik Republike Srpske.\nOn je rekao da nikada nije osporavao postojanje Ustavnog suda BiH, ali jeste način njegovog rada s obzirom na to da nikada nije donesen zakon o tom sudu.\nDodik je podsjetio da je upućena i inicijativa da se federalni zakoni stave van snage, jer nikada nije konstituisan Parlament FBiH, s obzirom na činjenicu da u Domu naroda ovog parlamenta nikada nije bilo 17 Srba.\n“Ustav FBiH i zakon o parlamentu definišu da je konstituisan organ kada se obezbijedi kompletna popuna, što nikada nije urađeno”, objasnio je Dodik.\nOn je ponovio da će se odazvati pozivu Tužilaštva BiH za saslušanje zbog održavanja referenduma o Danu Republike, ali samo u pravosudnim institucijama u Republici Srpskoj ili posredstvom video linka.\n“Spreman sam da odem u Istočno Sarajevo u Tužilaštvo Republike Srpske. Neka dođe tužilac Tužilaštva BiH i daću mu izjavu. Smatram da Sud i Tužilaštvo BiH nisu ustavni i legitimni i jednog dana će biti srušeni, ali kao predsjednik Republike neću da dovodim Republiku Srpsku u pitanje i da se pravi haranga o tome“, istakao je Dodik.\nPredsjednik SNSD-a uoči današnje sjednice novinarima je pokazao prijavu koju su članovi rukovodstva ove stranke trebali da potpišu i pošalju Tužilaštvu BiH. U njoj se navodi da su “kao saučesnici i saradnici Milorada Dodika učestvovali u organizaciji provođenju referenduma o Danu Republike Srpske”.\nOn je dodao da je na sjednici Predsjedništva SNSD-a podržan i sporazum o mehanizmu koordinacije, koji je znatno bolji u odnosu na onaj koji je u januaru prihvatio Savez za promjene, na način da će na sjednicama na kojima se odlučuje o evropskim pitanjima kvorum i većinu odlučivanja činiti ovlašćeni predstavnik Vlade Republike Srpske.\n“Niko iz Republike Srpske neće moći biti smatran da predstavlja Republiku, već će morati biti napisano u dokumentu da on predstavlja Vladu. Taj dokument potpisaće i ovjeriti predsjednik Vlade Srpske”, naglasio je Dodik.\nGovoreći o klirinškom dugu, Dodik je rekao da je o tome razgovarao sa predsjednikom Ruske Federacije Vladimirom Putinom i da mu je rečeno da se čeka samo još jedan potpis iz Savjeta ministara BiH.\n“Rečeno je da će biti i deblokiran uvoz roba iz BiH, a time i iz Republike Srpske“, naglasio je Dodik i izrazio uvjerenje da niko u BiH nema razloga da blokira sredstva od klirinškog duga.


Da li Crkva može da preuzme ulogu političkih stranaka u Crnoj Gori? - Sputnjik Srbija\n21:30 19.05.2020 Preuzmite kraći link\nO svemu tome razgovaramo u sa istoričarom Milošem Kovićem.\nNakon nekoliko decenija poniženja srpski narod u Crnoj Gori je tek posle napada na crkve i svetinje pokazao otpor. Profesora Koviča ćemo pitati kako treba da shvatimo Đukanovićeve reči da je obnovio državu, pa mora i Crkvu. Koliko dugo će predstavnici Sprske pravoslavne crkve u Crnoj Gori tragati za rešenjem sa predstavnicima sadašnje vlasti? Da li Crkva može da preuzme ulogu političkih stranaka? Da li će i koliko sadašnja situacija uticati na popis stanovništva u Crnoj Gori?\nEmisiju uređuje Nataša Milosavljević.\nSputnjik intervju Miloš Ković\nSputnjik intervju, crkva, Crna Gora


FVS nudi široku paletu usluga...\nDečiji rođendani su najčešći povod da se pozove fotograf. Sva deca su lepo obučena, roditelji…\nNaša uobičajena praksa je da fotografije štampamo na 13x19 cm mat papiru. Ako želite sjajni…\nFVS nudi uslugu video snimanja i montaže u full HD formatu. Bez obzira da li…\nFotografisanje beba i veoma male dece je poseban događaj za roditelje. Bebe su uvek veoma…\nNa par mesta na sajtu smo spomenuli kako je dovoljna jedna fotografija i ova se…\nŽena je uvek bila i biće najveća muza umetnika i to ne samo u fotografiji…\nFVS Kids je deo FVS produkcije i stoga vam možemo ponuditi mnogo veći opus usluga.…\nSav materijal koji proizvodimo je lepo dizajniran ili se nalazi u namenski dizajniranom pakovanju. U…\nOvo je usluga koja podrazumeva malo više ulaganja i truda. Ako želite da vaše dete…


Tri nova potpisa u Humskoj\nCrno-beli juniori, Slobodan Jovanović, Ivan Bojanić i Nikola Tanasković, potpisali su svoje prve profesionalne ugovore sa KK Partizanom.\nOni već nekoliko meseci treniraju sa izabranicima Petra Božića i nastupaju za juniorski sastav. U narednom periodu, Jovanović, Bojanić i Tanasković će nastaviti sa vrednim radom i pokušati da se izbore za šansu među seniorima.\nNišta od magije Arene, Efes nadigrao Partizan!\nKošarkaši Partizana izgubili su od Efesa sa 79:76 (21:19,13:21,18:19, 24:20) u drugom kolu Evrolige.\nZVEZDINA GRUPA Crno-beli Panatinaikos u poslednjem minutu preokrenuo protiv crveno-bele Unikahe\nKošarkaši Panatinaikosa pobedili su u Atini Unikahu sa 68:66 (21:17, 16:16, 21:22, 10:11), u utakmici drugog kola Grupe E u Top 16 fazi Evrolige i ostvarili prvu pobedu u grupi u kojoj se nadmeće i Crvena zvezda.\nNEVEROVATNO "Orlovi" moraju da doplate za prtljag nacionalnoj avio-kompaniji!\nKošarkaški savez Srbije najoštrije je osudio odluku nacionalnog avio prevoznika "Air Srbija" da ne odobri zahtev da se naša košarkaška reprezentacija oslobodi plaćanja viška prtljaga na letu do Berlina, gde kreće u četvrtak kako bi od subote nastupila na Evropskom prvenstvu.


Marko Đurić će biti novi ambasador Srbije u SAD - Aktuelnosti US\nPrethodnom ambasadoru Đerđu Matkoviću istekao je mandat, pa je ambasada Srbije u SAD trenutno upražnjena. Mesecima se postavljalo pitanje ko će biti novi ambasador Srbije u Vašingtonu.\nRanije se spekulisalo da će Đurić zameniti lidera SPS Ivicu Dačića na mestu šefa diplomatije, što je bilo podgrejano i njegovim prisustvom sastancima u Vašingtonu, međutim očigledno je iza njegovog susreta sa najvišim američkim zvaničnicima bio drugi motiv.\nPolitička karijera Marka Đurića počela je mnogo pre nego što se pridružio Srpskoj naprednoj stranci po njenom osnivanju. Bio je član pokreta Otpor od 200. godine, a oprobao se i u novinarstvu, uređujući i vodeći omladinski politički tok-šou na Radio Beogradu 202 tokom 2001. i 2002. godine.\nČlan je Srpske napredne stranke od osnivanja 2008. godine, a 2009. postao je koordinator pravnog tima i asistent zamenika predsednika stranke Aleksandra Vučića.\nOd 2010. član je Glavnog odbora SNS. Tokom 2011. godine pomogao je osnivanje i počeo koordinaciju rada stranačkog tima za spoljnu politiku i evropske integracije.\nPosle izbora u maju 2012. postavljen je za savetnika predsednika Republike Srbije za spoljnu politiku, a krajem iste godine postao je član Predsedništva SNS.\nMaja 2014. godine Vlada Srbije postavila ga je za direktora Kancelarije za Kosovo i Metohiju. Za potpredsednika Srpske napredne stranke izabran je na Skupštini SNS, održanoj 28. maja 2016.\nGovori engleski i hebrejski, a služi se francuskim jezikom.\nPrisustvo Marka Đurića u Vašingtonu tokom pregovora i potpisivanja ekonomskog sporazuma navelo je medije da spekulišu da se Đurić možda sprema i za ministarsko mesto, odnosno da bi u novoj vladi, čije se formiranje tek očekuje, mogao da zameni ministra spoljnih poslova Ivicu Dačića.\nTags: SADSrbijaAmbasadorVasingtonMarko Djuric\nAmazon angažuje 5.600 radnika iz okoline Čikaga, bonus za prijave do $500\nSiniša Mihajlović prvi put u javnosti posle korone (VIDEO)


Nema podataka o prijemu srpskih državljana u bolnice u Istanbulu - Televizija Kopernikus TV K::CN\nNema podataka o prijemu srpskih državljana u bolnice u Istanbulu\n29/06/2016 | Društvo, Info\nGeneralni konzul Srbije u Istanbulu Zoran Marković rekao je Beti da je u kontaktu s bolnicom Bakirkoju u koju su dopremljeni poginuli i povredjeni posle bombaškog napada na aerodromu „Ataturk“ i da „nema podataka“ da medju njima ima srpskih državljana.\nGeneralni konzul je potvrdio da je avion Turkiš erlajnsa na liniji iz Beograda sleteo na aerodrom Ataturk u 23 sata po lokalnom vremenu, kao i da su putnici i dalje u letelici.\nMedju putnicima u avionu je i odbojkaška reprezentacija Srbije, koja preko Istanbula putuje u Teheran, na turnir Svetske lige, potvrdio je generalni konzul.\nMarković je apelovao na sve koji se interesuju za srpske državljane da dežurnom službeniku u generalnom konzulatu u Istanbulu ostave svoj kontakt, kao i ime osobe za koju se raspituju, kako bi što brže dobili tražene informacije.\nPrema njegovim rečima, na istanbulskom aerodromu, koji je zatvoren, a letovi suspendovani i dalje se nalazi više od dve hiljade putnika.\nOdbojkaška rerezentacija Srbije bezbedna je na istanbulskom aerodromu „Ataturk“ i trenutno u avionu čeka dalji razvoj situacije, posle terorističkog napada u kome je poginulo 10 ljudi, a oko 20 ranjeno.\nOdbojkaši Srbije juče je trebalo da otputuju u Teheran na turnir Svetske lige, ali je taj let bio otkazan zbog nevremena.\nSada su svi letovi sa istanbulskog aerodroma otkazani do daljneg, tako da će oni prenoćiti u Istanbulu, a verovatno sutra nastaviti put za Teheran.


POČELO NOVO SUĐENJE ZA UBISTVO ĆURUVIJE: Nismo krivi za smrt vlasnika "Dnevnog telegrafa" | Novosti.rs\nIstu rečenicu izgovorili su i Milan Radonjić, bivši šef beogradskog centra RDB, i Ratko Romić, nekadašnji načelnik Šestog odeljenja tog centra. Četvrtooptuženi Miroslav Kurak, pripadnik službe, koji je označen kao neposredni izvršilac zločina, u bekstvu je i njemu se sudi u odsustvu.\nRadonjić i Romić u kućom pritvoru\nMILAN Radonjić i Ratko Romić juče su na suđenje došli iz kućnog pritvora. Za razliku od njih, Radomir Marković je doveden iz požarevačkog zatvora "Zabela", gde služi kaznu od 40 godina zatvora na koliko je osuđen zbog učešća u četvorostrukom ubistvu na Ibarskoj magistrali. U tu kaznu uračunate su i presude za umešanost u ubistvo Ivana Stambolića i za pokušaj ubistva Vuka Draškovića u Budvi.\nMarković i ostali optuženi su se ponovo našli pred sudom pošto je Apelacija nedavno ukinula prvostepenu presudu, kojom su u aprilu prošle godine osuđeni na ukupno sto godina zatvora. Pre nego što je zamenik tužioca pročitao optužnicu, predsednik tročlanog veća sudija Snežana Jovanović je pročitala deo navoda Apelacionog suda i zatim zatražila od svih učesnika u postupku da se izjasne da li sumnjaju u pristrasnost veća, koje je donelo prvu presudu, a koje i sada sudi. Zamenik tužioca, kao i advokati, kazali su da neće tražiti izuzeće veća.\nRatko Romić, Foto arhiva\n- Ćuruvija je ubijen po nalogu nepoznate osobe iz vrha tadašnje vlasti, a po prethodnom dogovoru i planu - navedeno je u optužnici. - Ubijen je iz niskih pobuda, zbog istupanja u zemlji i inostranstvu, kritikujući vlast. Marković je plan preneo Radonjiću, a on postigao dalje dogovor sa Romićem i Kurakom. Smatra se da su postupali kao organizovana kriminalna grupa.\nU presudi koja je ukinuta veće je smatralo da ne postoje dokazi u tvrdnjama Tužilaštva da su optuženi postupali kao pripadnici grupe. Pored toga, sud je tada smatrao i da Kurak nije ubio Ćuruviju, već nepoznata osoba, a da su toj osobi Kurak i Romić pomagali.\nsuđenje Slavko Ćuruvija Milan Radonjić Ratko Romić


Bevanda predložio ruskom ambasadoru da se u martu potpiše sporazum o klirinškom dugu - Klix.ba\nBiH Bevanda predložio ruskom ambasadoru da se u martu potpiše sporazum o klirinškom dugu\nBevanda predložio ruskom ambasadoru da se u martu potpiše sporazum o klirinškom dugu\n21.2.2017. u 12:01\nVjekoslav Bevanda Petar Ivancov\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda primio je danas ambasadora Ruske Federacije u BiH Petera Ivancova s kojim je razgovarao o mogućim terminima za potpisivanje Sporazuma o klirinškom dugu.\nSagovornici su izrazili obostrano zadovoljstvo zbog činjenice da su u obje države završene sve potrebne procedure kao i da su stekli uvjeti za popisivanje ovog Sporazuma, saopćeno je iz Ministarstva financija i trezora BiH.\nDogovoreno je da će Sporazum biti potpisan u Moskvi, nakon čega će obje države nastaviti sa provedbom daljnjih aktivnosti koje prethode izvršavanju obveza iz Sporazuma.\nMinistar Bevanda predložio je nekoliko termina tokom marta za potpisivanje Sporazuma, a tačan termin bit će poznat nakon odgovora ruske strane o odgovarajućem datumu.\nSagovornici su razgovorali i o pripremama za sastanak Međudržavne komisije za saradnju dvije zemlje i u tom smislu konstatirano je da treba nastaviti konsultacije sa entitetima u vezi zaključivanja Ugovora o izbjegavanju dvostrukog oporezivanja između Bosne i Hercegovine i Ruske Federacije.\nTakođer, ministar Bevanda i ambasador Ivancov razgovarali su o aktuelnoj političkoj situaciji kao i o provođenju ekonomskih reformi u Bosni i Hercegovini.


BiH gradi autoput ka Crnoj Gori - Vijesti | Radio Televizija Budva - Budva Crna Gora\nBosna i Hercegovina gradiće 110 kilometara Jadransko-jonskog autoputa ka Crnoj Gori, saopšteno je iz Ministarstva saobraćaja i komunikacija te države.\nIz resornog Ministarstva kazali su Dnevnim novinama da trenutno rade na izradi dokumentacije čiji je cilj utvrđivanje najpovoljnijeg položaja trase i završavanje sa prethodnom studijom isplativosti.\n“Nakon izrade planersko-studijske dokumentacije koju realizuje Ministarstvo komunikacija i transporta BiH, uslijediće izgradnja buduće trase Jadransko-jonskog autoputa od Počitelja do granice sa Crnom Gorom u dužini 110 kilometara”, rekli su iz Ministarstva.\nPrvobitno je bilo planirano da Crnu Goru i Albaniju sa zapadnom Evropom Jadransko-jonski autoput poveže preko Dubrovnika, ali je na nedavnom sastanku lidera regiona odlučeno da to bude preko područja BiH.\nPredsjedavajući Vijeća ministara BiH, Vjekoslav Bevanda ranije je upozorio da bi se Jadransko-jonski autoput mogao graditi i bez te države, ukoliko se ne postigne unutrašnja saglasnost o tom pitanju.\n“Cesta će se graditi sa BiH ili bez nje, a ako mi unutar BiH ne budemo saglasni i ne vidimo da je to naša šansa, sasvim će se normalno tražiti rješenje bez nas”, rekao je Bevanda.\nMeđutim, iz Ministarstva komunikacija i saobraćaja BiH uvjeravaju da su potpuno opredijeljeni za realizaciju ovog projekta koji će građane Balkana približiti Zapadu.\n“BIH se, prema potpisanom Sporazumu o stabilizaciji i pridruživanju sa EU, obavezala na razvoj osnovne regionalne saobraćajne mreže jugoistočne Evrope na kojoj se nalazi Jadransko-jonski autoput. Odlukama Vijeća ministara predviđena su sredstva za finansiranje planersko-studijske dokumentacije Jadransko-jonskog autoputa u iznosu od 2,2 miliona eura. Jadransko-jonski saobraćajni koridor osiguraće nam još kvalitetnije povezivanje sa Evropom”, kazali su iz Ministarstva.\nPriča o izgradnji Jadransko-jonskog autoputa ozvaničena je još prije deset godina, kada je u Ljubljani potpisana zajednička ministarska izjava o saradnji sa Programom Jadransko-jonskog saobraćajnog koridora i projektom Jadransko-jonskog autoputa. Navedenu izjavu potpisali su tadašnji ministri saobraćaja BiH, Hrvatske, Crne Gore i Albanije.\nBiH je u aprilu 2011. godine sa Crnom Gorom potpisala protokol o usaglašenosti spojne tačke između dvije države na Jadransko-jonskom autoputu u graničnom pojasu kod naselja Aranđelovo i Nudo.\nPrema prvim planovima, koje je saopštio bosanski ministar komunikacija i saobraćaja, Damir Hadžić, trasa koja će se graditi kroz BiH išla bi reonom istočne Hercegovine, od Crne Gore prema Trebinju. Čvoriste bi se nalazilo u Počitelju, dok bi se nakon Počitelja ponovo vratilo kroz dio jugozapadne Hercegovine, preko Ljubuškog i Čitluka do Bijače.\nŠvajcarska uvodi dvonedjeljni karantin za putnike iz Srbije, Crne Gore i Bosne i Hercegovine


Dijalogom javnog i privatnog sektora do unapređenja zdravstvenog sistema\nDruga godišnja konferencija o zdravstvenim politikama Američke privredne komore u Srbiji (AmCham), na kojoj su o mogućnostima i najboljim praksama za unapređenje zdravstvenog sistema Srbije razgovarali direktorka Republičkog fonda za zdravstveno osiguranje Verica Lazić, državni sekretar u Ministarstvu zdravlja Meho Mahmutović i predstavnici Ministarstva finansija i Odbora za zdravstvo AmCham održana je u hotelu Metropol.\nKljučne teme ovogodišnje konferencije bile su šire uključivanje privatnih pružalaca usluga u sistem javnog zdravstva, odnosno omogućavanje šireg izbora ustanova u javnom ili privatnom sektoru u kojima pacijenti mogu dobiti potrebnu zdravstvenu uslugu. Diskutovalo se i o sistemskom pristupu povećanja dostupnosti inovativnih terapija zahvaljujući kome bi bilo omogućeno efikasnije, komfornije i brže izlečenje pacijenata, uz istovremeno smanjenje ukupnih troškova lečenja pojedinih oboljenja.\nDržavni sekretar u Ministarstvu zdravlja Meho Mahmutović ukazao je da je današnja konferencija još jedna potvrda veoma uspešne saradnje koju već godinama ostvaruju AmCham i Ministarstvo zdravlja Republike Srbije.\n– Ministarstvo zdravlja radi na pripremi Nacionalne strategije za lekove koja bi predstavljala jasno određenu politiku koju treba sprovesti u narednom periodu u oblasti lekova. Nacionalna strategija za lekove treba da definiše pre svega stvaranje uslova za povećanje broja registrovanih lekova na tržištu, razvoj kliničkih ispitivanja lekova, politiku cena, racionalnu upotrebu lekova, održiv sistem finansiranja lekova i određivanje prioriteta u lečenju stanovništva. To znači da ćemo vrlo brzo izraditi akcioni plan sa rokovima za završetak ovih planiranih ciljeva – rekao je Mahmutović.\n–U narednom periodu očekuje nas donošenje ključnih zakona iz oblasti zdravstva, koji su i osnov za zdravstvenu politiku, a među kojima je i Zakon o zdravstvenom osiguranju, te će RFZO sprovoditi mere iz te oblasti u skladu sa zdravstvenom politikom u Republici Srbiji. Stalni cilj RFZO-a je unapređenje prava osiguranih lica iz sredstava obaveznog zdravstvenog osiguranja pa će u tom pravcu nastaviti i u narednom periodu. Podsećamo da je RFZO već obezbedio značajno unapređenje prava osiguranih lica, kako u smislu dostupnosti inovativnih lekova, tako i u smislu omogućavanja ostvarivanja prava u privatnim zdravstvenim ustanovama,n kao i sprovođenja postupaka Centralizovanih javnih nabavki za potrebe zdravstvenih ustanova- izjavila je Verica Lazić, direktorka Republičkog fonda za zdravstveno osiguranje.\nDanašnji otvoreni dijalog pokazao je koliko su unapređenje efikasnosti i javne nabavke u zdravstvenom sistemu kompleksne teme, ali i da su optimalna rešenja, koja uzimaju u obzir interese i bezbednost pacijenata, kao i racionalno raspolaganje budžetskim sredstvima, sasvim moguća i dostižna – izjavila je Vera Nikolić Dimić, izvršni direktor AmCham-a.\nUčesnici su razmatrali i mogućnosti za evaluaciju kvalitativnih kriterijuma pri javnim nabavkama u zdravstvu, čija primena bi dovela do smanjenja zdravstvenih komplikacija kod pacijenata i sprečavanja pojave dodatnih troškova koji mogu nastati usled nabavke najjeftinijih sredstava i opreme. Zaključeno je i da je u narednom periodu potrebno unaprediti sistem finansijskog menadžmenta zdravstvenih ustanova i na taj način preduprediti nagomilavanje njihovih dugovanja i niži kvalitet zdravstvenih usluga dostupnih građanima.\nZakon o zdravstvenom osiguranju kao jedno od načela propisuje načelo ekonomičnosti i efikasnosti obaveznog zdravstvenog osiguranja koje se ostvaruje postizanjem najboljih mogućih rezultata u odnosu na raspoložive resurse.\n– To se odnosi upravo i na sistem nabavki u zdravstvu čiji bi cilj trebalo da bude isplativ odnos troškova i zdravstvenih ishoda. Iz tog razloga treba raditi na analizama praćenja ishoda u odnosu na troškove i rezultate koristiti za definisanje kriterijuma i modela u javnim nabavkama gde će najniža cena biti jedan od kriterijuma ali nikako jedini kriterijum- objasnio je državni sekretar Mahmutović dodajući da zajedno sa Ministarstvom finansija i drugim zainteresovanim stranama treba raditi na unapređenju javnih nabavki kroz propise u zdravstvu u cilju dobijanja efikasnijeg postupka sprovođenja postupaka i isplativijih rezultata.\nOvogodišnja konferencija usledila je nakon tri okrugla stola u organizaciji Odbora za zdravstvo AmCham. Ovi skupovi bili su posvećeni inovativnim formama ugovaranja, kojima bi bila unapređena trenutna praksa nabavke lekova i medicinskih sredstava; evaluaciji kvaliteta javnih nabavki u zdravstvu, to jest mogućnostima i preprekama za što širu upotrebu kriterijuma ekonomski najpovoljnije ponude (ENP) zahvaljujući kome bi se dobila najbolja vrednost za uloženi novac za pacijente. Treći okrugli sto bio je posvećen centralizovanim javnim nabavkama lekova po generičkom nazivu (INN), a tokom njega istaknute su posledice koje bi moguća promena politike nabavke lekova imala kako na efikasnost i bezbednost lečenja pacijenata, tako i racionalizaciju troškova u zdravstvu.\nZdravstvene ustanove ostaju bez specijalista\nTransplantacija jetre kod dece od 2018. godine


Karate klub Evropa Beograd - Sportski portal Srbije\nOcena: 3.29 - 14 glasova\nKarate klub Evropa je jedan od najmlađih klubova u našem gradu formiran je 2003. godine. Pripada lancu klubova koji su širom Evrope formirali Mirio Manini (Italija), Florin Boca (Rumunija) i Livius Bunda (Srbija). Oko stotinak mladih svakodnevno trenira sa namerom da ubrzo ime kluba, našeg grada i države proslave širom sveta. Klub je za svega nekoliko godina okupio izuzetnu grupu stručnjaka i otvorio desetak škola karatea u Beogradu.\nŠkolama rukovode mlađi, školovani stručnjaci uz pomoć stručnjaka sa Fakulteta za fizičko vaspitanje i Sportske akademije u Beogradu. Naši mladi sportisti već postižu rezultate, kako na domaćoj, tako i na međunarodnoj sceni, predvođeni mladim šefom Stručnog štaba Draganom Stojnićem.\nKarate klub Evropa Beograd Prikaz sportskog kluba Karate klub Evropa Beograd u sportskom adresaru na portalu BesplatanSport.com\nkarate, karate klub, karate beograd, karate za decu, karate treninzi, karate trening, karate rakovica, karate vidikovac, karate skola, sport, trening, karate


Naravno, u fokusu srpske javnosti je najbolji teniser sveta, Novak Đoković, koji bi svoj četvrtfinalni meč protiv Nemca Aleksandra Zvereva, koji je postavljen za šestog kosturaša, trebalo da odigra u utorak.\nA u utorak je u Srbiji neradan dan, tako da ćete imati priliku na miru da bodrite Noleta, i to u idealnom terminu.\nSrbin bi na Rod Lejver Arenu trebalo da izađe oko 11 sati po našem vremenu. Njegov meč je planiran posle ženskog četvrtfinala u kojem će igrati Simona Halep (Rumunija) i Serena Vilijams (SAD), a koji počinje u 9 ujutru.\nMečeve direktno možete pratiti na Eurosportu.\nPobedi li, Nole će u polufinalu igrati protiv boljeg iz meča Dimitrov (Bugarska) - Karacev (Rusija).\nPodsetimo, Novak se bori sa povredom mišića, igra pod jakim lekovima i najverovatnije će, nekoliko planiranih turnira koje je zakazao posle takmičenja u Melburnu morati da otkaže kako bi se što bolje oporavio.\nNadal (Španija) - Cicipas (Grčka)/Beretini (Italija)\nVIDEO Đoković vikao na nekog u loži: "Šta kašlješ u pi**u materinu, bre"\nNEMA SPAVANJA I DALJE Evo u kojim terminima srpski igrači izlaze na terene Australijan opena u četvrtak


Podatke delimo sa našim korisnicima koji kupuju naše proizvode. Pre bilo kog prenosa, Dun & Bradstreet će pregledati zahteve prema nacionalnom pravu za obradu i zaštitu podataka o ličnosti. To radimo kako bismo utvrdili i naše i obaveze primaoca (takođe primalaca u drugim zemljama) i da bismo osigurali da ti zahtevi budu ispunjeni.\nDun & Bradstreet će prenositi samo podatke o ličnosti subjektima izvan Evropskog ekonomskog prostora u obimu u kom te zemlje mogu da obezbede adekvatan stepen zaštite za vaše podatke o ličnosti. Na primer, verujemo da adekvatan stepen zaštite jeste ako se podaci o ličnosti prenose nekom subjektu u SAD koji poštuje Štit privatnosti ili EU model klauzule.


UPOZORENJE RUSKIH EKSPERATA: Vašington hoće da vas okrene protiv Rusije! | Skandalozno\nUPOZORENJE RUSKIH EKSPERATA: Vašington hoće da vas okrene protiv Rusije!\nPokušaji američkih demokrata da Srbiju okrenu protiv Rusije biće „slomljeni“ ako naše dve zemlje nastave da jačaju svoje istorijske, kulturne a, pre svega, ekonomske veze, smatraju ruski analitičari. Kako dodaju, upravo jačanje saradnje u svim sferama jeste najbolji način da se odgovori na namere Senata da borbu protiv uticaja Rusije počne u Srbiji\nPrema njihovim rečima, Rusija u Srbiji vlada ogromnim istorijskim kapitalom – simpatijama većeg dela stanovništva, i to je njena prednost u regionu u odnosu na Vašington i Brisel.\nPodsetimo, demokrate u Spoljnopolitičkom odboru Senata SAD pozvale su Vašington da posveti veću pažnju Srbiji kao važnoj zemlji regiona i odobri veća sredstva za pomoć radi odbrane od „zloćudnog ruskog uticaja“.\nDemokrate smatraju i da je zemljama poput Srbije potrebno i doslednije američko diplomatsko angažovanje, da američki funkcioneri treba češće da posećuju Srbiju. Namera Amerike je da ulaže veća sredstva u nevladin sektor i u „nezavisne medije“.\n– Najinteresantniji deo u tom američkom izveštaju je njegov sam početak, tačnije njegov naslov – ‘Putinov asimetrični napad na demokratiju u Rusiji i Evropi: Implikacije na nacionalnu bezbednost SAD’. Rusija se optužuje za asimetrični napad na Sjedinjene Države. To znači da SAD priznaju da napadaju Rusiju, ali Rusiju optužuju za asimetrični odgovor. Međutim, u izveštaju koji ima oko 200 stranica, ne govori se samo o Rusiji, nego i o onim zemljama u kojima Rusija uživa poštovanje i poverenje. Jedna od takvih zemalja je i Srbija. Kada se Amerikancima nešto sviđa oni to nazivaju napretkom demokratije, a kada im se ne sviđa onda kažu da u tim zemljama nema demokratije. Ako se Rusija nekome sviđa, to onda znači da se Amerikancima ta zemlja apriori ne sviđa. I zbog toga oni ne udaraju samo na Rusiju, nego i na one zemlje koje su istorijski i u svakom drugom pogledu saveznici Rusije. Zbog toga Amerikanci pritiskaju Srbiju – kaže za Sputnjik Aleksandar Domrin, doktor pravnih nauka, stručnjak za Ameriku i profesor Više škole za ekonomiju.\n„Zona tišine“: Ovo je misteriozno mesto koje zaustavlja funkcionisanje satova i radio-aparata – VIDEO\n– Takvih snaga ima u vašoj zemlji i Amerikanci stavljaju ulog na njih, igraju na tu kartu. Isto to su oni radili i u Ukrajini. Šta može da uradi Rusija? Naravno, Rusija ne namerava da se takmiči sa Amerikancima u finansiranju nevladinih organizacija, na koje je prvobitno računala američka elita. Važno je da ne dopustimo da se prekinu naše istorijske veze i odnosi koji postoje između naših zemalja. Jednostavno, potrebno je ojačati, pre svega, našu ekonomsku saradnju, kulturnu saradnju i sve druge veze, ali ne stavljati ulog na tamo neku petu ili šestu kolonu u Srbiji – smatra Domrin.\nPavel Kandelj, šef sektora etno-političkih konflikta na Institutu Evrope Ruske akademije nauka kaže da Amerikanci planiraju da aktiviraju svoje prisustvo na Balkanu i da ih nervira – uostalom kao i Brisel – uticaj Rusije u tom regionu.\n– Postoje oni koji žele da ojačaju prisustvo Amerike na Balkanu. Verovatno će to i biti učinjeno. Ako govorimo o tome koliki je realan uticaj Rusije na Balkanu, mora se priznati da je on daleko manji od onoga što Vašington i Brisel pokušavaju sada da predstave, ali Rusija vlada ogromnim istorijskim kapitalom – simpatijama većeg dela stanovništva. I u tom smislu, uticaj Rusije postoji i on je očigledno veći od ekonomskog i političkog prisustva u regionu. Amerikanci se nadaju da mogu da pobede taj istorijski kapital, ubrizgavajući novac u nevladin sektor i ‘nezavisne’ medije, ali ja nisam siguran da je to moguće. Bilo bi, naravno, dobro ako bi Rusija ojačala prisustvo u srpskom informacionom prostoru, ali Moskva se novcem ne može takmičiti ni sa Briselom, ni sa Vašingtonom. Međutim, Rusija ima prednost, koju nemaju njeni protivnici: njoj se u Srbiji više veruje i stoga ima manju potrebu da ulaže u razvoj svojih medija – kaže Kandelj.\nPodsetimo, izveštaj američkih demokrata obrađuje uticaj Kremlja na 19 zemalja i govori o „metodi odbrane“, a u zaključcima o Srbiji se navodi da je Srbija ključna u regionu i da bi borba protiv „malignog uticaja Rusije“ u ovom delu Evrope trebalo da počne upravo u Beogradu.\nBudite prvi sa komentarom na članku "UPOZORENJE RUSKIH EKSPERATA: Vašington hoće da vas okrene protiv Rusije!"


Obavezna provera: Proizvodi na pijaci samo uz potvrdu! : Nadlanu.com\nObjavljeno 26. maj 2014. / 12:19:01\n"Opština Pećinci je pretrpela relativno malu štetu od poplava, jer reka Sava ni u jednom trenutku nije probila nasipe oko Kupinova. Jedina šteta od poplave je nastala na poljoprivrednim površinama u nebranjenom delu Kupinskog atara", navodi se u informaciji.\nNadležni u Pećincima ističu i da širom opštine ima štete na poljoprivrednim kulturama izazvane vodoležinama.\n"Zbog obilnih padavina i visokog vodostaja Save, voda je uspela da prodre u nekoliko kuća na teritoriji opštine. Nekoliko starijih objekata se srušilo zbog oštećenja prouzrokovanih vlagom, a nekoliko objekata je zbog prodiranja vode postalo neuslovno za život, pa su porodice koje su u njima živele evakuisane", dodaje se u saopštenju.\nGrađani štetu nastalu na objektima i poljoprivrednom zemljištu treba da prijave mesnim kancelarijama u svojim naseljima, navode nadležni, a Opštinsko veće će, kako je najavljeno, na prvoj narednoj sednici formirati dve komisije – komisiju za procenu štete na objektima i komisiju za procenu štete na poljoprivrednom zemljištu.\nČlanovi ovih komisija će po prijavama građana izlaziti na teren i vršiti procenu štete nastale izazvane poplavom i podzemnim vodama.\nZaposleni građani Pećinaca, koji su učestvovali u odbrani od poplava, u mesnim kancelarijama takođe mogu dobiti i potvrde kako bi mogli da pravdaju izostanke s posla tokom trajanja vanredne situacije.


Video nadzor u Nišu | NisCafe\nVideo nadzor u Nišu\nNa saobraćajnicama u Nišu počelo je postavljanje video nazora koji bi trebalo da učini Niš gradom bezbednijim za saobraćaj. Kako je ranije najavljeno, u prvoj fazi biće postavljeno 20 kamera, a trebalo bi da kasnije bude pokrivena veća teritorija Niša.\nZa uvođenje video nadzora na saobraćajnoj mreži izdvojeno je 6 miliona dinara što je prikupljeno naplatom saobraćajnih kazni, odlučeno je na Gradskom veću 29. marta 2011. godine.\nKamere će se nalaziti duž saobraćajnica od centra grada do Trošarine, oko raskrsnice ulica Kneginje Ljubice i Milojka Lešjanina, kod kružnog toka u naselju Trošarina i Arheološkog nalazišta Medijana.\nNakon toga, trebalo bi da budu postavljene kamere i na Bulevaru Nemanjića, u Knjaževačkoj, kod Tvrđave, Čaira i parka Sveti Sava.\nKamere su do sada postavljene na sledećim lokacijama\nsaobraćajne kamere\t2015-04-09\nOznake: saobraćajne kamere\nJoš 20 gradskih kamera u Nišu\nDo kraja januara 2012. od Ureda do Trošarine u Nišu biće postavljeno 20 kamera za video-nadzor gradskih saobraćajnica, potvrdio je gradski većnik Boban Mihajlović. Prvom fazom projekta predviđeno je da postavljanje kamera počne do kraja godine posle tendera za nabavku opreme.\nVideo nadzor niških ulica\nKada bude postavljen ulični video nadzor, saobraćaj u Nišu bi trebalo da bude bezbedniji. Ovaj posao trba da bude finasiran sredstvima koje Gradska uprava dobija od naplaćenih kazni za sobraćajne prekršaje.\nSaobraćajne kamere uživo\nPopularne mt:s kamere koje brojne tv stanice u Srbiji već dugo vrte, sada su dostupne i preko weba.


Rađanje Tigra | Pirot vesti\nO poznatom srpskom internacionalnom treneru Zoranu Đorđeviću, poreklom iz Velikog Jovanovca kod Pirota, producenti BBC-a snimili su dokumentarac oduševljeni time da je “srpski tigar”, kako su Đorđevića nazvali zaslužan za činjenicu da je fudbal postao najpopularniji sport u Južnom Sudanu, zemlji koja je iscprljena građanskim ratovima, bedom i nemaštinom. Đorđević je, kako se navodi u filmu, nakon pedeset godina ratova u zemlji i najdužeg ratnog sukoba u Africi, doprineo rađanju nove nacije vodeći prvi fudbalski tim ove zemlje.\nOva jedinstvena priča o tragediji, upornosti i divljoj ambiciji trenera Đorđevića koji je od 24 sasvim prosečna fudbalera uspeo da napravi moćan tim i istinske heroje nacije. Dokumentarac čija će premijera na BBC-u u Velikoj Britaniji biti 27. februara, prati i prvi meč u istoriji fudbalske reprezentacije Južnog Sudana kada je ova ekipa, van svih očekivanja, uspela da odigra nerešeno sa daleko nadmoćnijom Ugandom.\nĐorđević je, inače, ovih dana u žiži domaće sportske javnosti nakon odluke da se kandiduje za selektora reprezentacije Srbije. On je medijima izjavio da Fudbalski savez Srbije mora biti pošten prilikom izbora selektora kako bi stručni ljudi vodili reprezentaciju koja ima ambicije da bude među najboljima u svetu, objavljeno je na sajtu B92.\nĐorđević je u svojoj karijeri predvodio pet nacionalnih selekcija u Africi i Aziji, kao i veliki broj klubova.\nfoto-Screenshot iz filma o Zoranu Đorđeviću\nKošarkaši startuju utakmicom protiv ekipe Fej plej\nUroš nastupio u dresu reprezentacije u Turskoj\n12. February 2014. at 20:24\nja zivim u nemackoj, moje iskustvo je da retko neko ko je otiso iz pirota u inostranstvo da nije uspeo na neki nacin, treba i vremena i puno truda, ali u glavnom se sve to isplati na kraju\ntreba jos mnogo vise mladih ljudi da odu i pokusaju svoju srecu,\nsposobnost snalazenja pirotskog naroda je velika,


100 DANA PROPAGANDE BEZ REZULTATA...\nod Dulence_Saviola taj Čet Okt 16, 2008 12:14 pm\n100 DANA PROPAGANDE BEZ IJEDNOG REZULTATA\nU prvih sto dana rada Vlada nije uspela da ostvari praktično ništa iz ekspozea koji je predsednik Vlade podneo Skupštini prilikom izbora nove Vlade\nU prvih sto dana rada Vlada nije uspela da ostvari praktično ništa iz ekspozea koji je predsednik Vlade podneo Skupštini prilikom izbora nove Vlade. Vlada faktički za sto dana nije uspela da obezbedi usvajanje ni jednog zakona. Cene brojnih proizvoda su skočile, a evropske integracije tapkaju u mestu iako je to bilo glavno predizborno obećanje. Koncesija za izgradnju auto puta Horgoš– Požega je srušena, a posao oko kupovine JAT-a od strane Aeroflota nepotrebnim odugovlačenjem je propao. Osim što je po ko zna koji put najavljen posao sa Fijatom, praktično su zaustavljene investicije. Skupština već sto dana ne može da usvoji rezoluciju o Kosovu, jer vlast nema hrabrosti da u rezoluciji jasno istakne da je Srbija protiv dolaska Ahtisarijevog Euleksa. Istovremeno vlast sprema da se usvoji Statut Vojvodine, po kojem ova Pokrajina suprotno Ustavu Srbije dobija elemente državnosti, čime se podriva ustavnopravni poredak zemlje.\nVlada koja sto dana nije imala snage da išta uradi, bolje da nije ni sastavljena. Srbija će se i dalje suočavati sa velikim izazovima koji prevazilaze snagu i moći ovakve Vlade.\nRe: 100 DANA PROPAGANDE BEZ REZULTATA...\nod Dulence_Saviola taj Sub Okt 18, 2008 1:05 pm\nASTRONOMSKA POSKUPLjENjA – ZABORAVLjENA PREDIZBORNA OBEĆANjA\n17.10.2008. Andreja Mladenovic\nKupovina žirafe i rasipništvo postali su znak prepoznavanja Republičke vlade koja građane Srbije vodi u sve dublju ekonomsku neizvesnost\nPrvih 100 dana Republička vlada obeležava serijom astronomskih poskupljenja. Dok guverner Narodne banke Srbije neprekidno apeluje na štedljivost države – građani su zasuti poskupljenjima gasa, telefonskih impulsa, struje, komunalnih usluga ...\nSa druge strane, vlada nemilice pravi neshvatljive troškove. Kao da članovi vlade žive u virtuelnoj stvarnosti potpuno otuđeni od interesa građana.\nKupovina žirafe i rasipništvo postali su znak prepoznavanja Republičke vlade koja građane Srbije vodi u sve dublju ekonomsku neizvesnost – suprotno predizbornim obećanjima.\nZbog toga se vladi može uputiti samo jedna poruka – PRESTANITE DA RASIPATE DRŽAVNI NOVAC I DA VREĐATE GRAĐANE SRBIJE!\nod Dulence_Saviola taj Sub Okt 18, 2008 1:10 pm\nVLADA DOBILA NULU\nPrvih sto dana rada vlade ocenjujem „čistom nulom“, jer za ovo vreme nije urađeno apsolutno ništa da bi se ubrzao ekonomski razvoj zemlje i da bi se obezbedio rast životnog standarda građana.\nOd početka svog mandata, Vlada Srbije, na čelu sa premijerom Cvetkovićem, vodila je destruktivnu ekonomsku politiku koja je rezultirala velikim rastom javne potrošnje, skupim zaduživanjem u inostranstvu radi ispunjenja suludih predizbornih obećanja, kao i drastičnim padom investicionog rejtinga Srbije.\nVlada Srbije pokazala je i da ne poseduje kapacitet za sprovođenje započetih ekonomskih reformi, o čemu govore neuspeli pokušaji privatizacije najvećih srpskih preduzeća, JAT, RTB Bor i IMT, kao i nedostatak političke volje da se spreči korupcija u državnim institucijama koja koči dolazak stranih investitora.\nZa jedan od najvećih neuspeha premijera Cvetkovića u vođenju državne ekonomske politike smatram i raskid ugovora o koncesiji za izgradnju autoputa Horgoš – Požega. Posledice pogrešne odluke vlade da raskine taj ugovor, postaju sve izraženije usled ekspanzije ekonomske krize, jer će država u ovom trenutku morati da se zaduži po veoma nepovoljnim uslovima da bi počela gradnju velikih infastrukturnih projekata.\nČlanovi vladajuće koalicije u svojim javnim nastupima kao jedan od uspeha vlade pominju i ratifikaciju naftno-gasnog sporazuma sa Ruskom Federacijom. Međutim, podsetio bih javnost i vladine zvaničnike da je sav posao oko potpisivanja tog sporazuma uradila vlada na čelu sa Vojislavom Koštunicom i da je ta vlada uputila naftno-gasni sporazum na ratifikaciju u Skupštinu Srbije. Zato uspeh zbog ratifikacije tog sporazuma može da bude pripisan jedino novom parlamentu, a nikako vladi na čelu sa premijerom Cvetkovićem.


U okviru Sarajevo halal sajma održan Info dan halal industrije\nU okviru drugog dana međunarodnog halal sajma "Sarajevo Halal Fair" otvoren je Info dan Halal industrije, koji je bio prilika da se predstave rezultati poslovanja komorskog Udruženja halal industrije i njegovih članica.\nMirsad Jašarspahić, predsjednik P/G KFBIH, otvarajući Info dan Halal industrije kazao je da je Komora prepoznala interes kompanija koje imaju halal certifikate kao i tržišta na kojima one djeluju, što je prije tri i po godine imalo za posljedicu osnivanje u regionu jedinstvenog Udruženja halal industrije.\nPredsjednik Jašarspahić je istaknuo da je Komora otvorena svim halal certificiranim kompanijama. Članstvo u Udruženju za firme registrovane izvan FBiH nije limitirano članstvom u Komori, te je otvoreno za sve firme koje posjeduju halal certifikat izdat od strane Agencije za halal certificiranje u Tuzli.\nUdruženje halal industrije pri Privrednoj komori FBiH djeluje od 2015. godine, a novoimenovani predsjednik ovog udruženja Vedad Halilović, ujedno i direktor izvoza AS Holdinga, istaknuo je da je cilj zajedničkim naporima pospješiti rad članica i učiniti njihovo djelovanje koherentnijim, kako na domaćem tako i na ino tržištima.\nEmir Pašić, sekretar Udruženja halal industrije, nakon što je prisutnima predstavio učesnike Info dana halal industrije prezentirao je Udruženje i njegove aktivnosti u proteklom periodu.\nTrenutno Udruženje halal industrije okuplja 12 lidera bh. prehrambene industrije uključujući i regulatore, Agencije za halal certificiranje IZ, i Veterinarski fakultet Sarajevo te BBI banku i SAHAF.\nIstakao je da možemo biti ponosni na pokazatelje rasta i razvoja bh. halal industrije, koja je u protekle tri i po godine sa 1,5 milijardu KM prometa, 8.000 uposlenih i 640.000 tona ukupne proizvodnje te 6.400 halal certificiranih proizvoda ove godine ostvarila 2,4 milijarde KM ukupnog prometa, 9.500 uposlenih, te ukupan obim proizvodnje od 911.000 tona sa 6.900 halal certificiranih proizvoda. Napomenuo je da gore navedeni pokazatelji ne obuhvataju sektore halal turizma i ugostiteljstva, čiji intenzivniji rast i razvoj očekujemo u narednom periodu.\nVizija Udruženja je da postane regionalni lideri halal industrije, gradeći od halal certificiranih bh. proizvoda uistinu prepoznatljiv brend koji garantira zdravu, sigurnu, non-GMO hranu.\nSpecijalni gost Info dana, gospodin Zafarjon Khotamov, specijalni savjetnik za operacije Grupacije Islamske razvojne banke iz Saudijske Arabije govorio je o izazovima u halal industriji i inovativnim načinima kako podstaknuti rast ovog tržišta.\n"Halal tržište vrijedi 2,3 triliona dolara, a naša procjena je da će ubrzo ostvariti rast od tri triliona dolara. Kompanije vide veliki potencijal i benefite od prisustva na ovom tržištu, što se odnosi kako na male, tako i velike kompanije", rekao je Khotamov, ističući važnost dobro osmišljenog strateškog pristupa halal tržištu.\nDamir Alihodžić, direktor Agencije za certificiranje halal kvaliteta BiH podsjetio je na važnost pouzdanog sistema za certificiranje halal proizvoda, što je bit poslovanja Agencije.\n"Broj certificiranih halal kompanija raste 20 posto svake godine", rekao je Alihodžić.\nO važnosti halala u finansijskom sektoru govorila je Aida Hadžić iz BBI Banke.\n"Izazove poput neadekvatne zakonske regulative za islamsko bankarstvo u BBI Banci prevazilazimo prvenstveno putem edukacije javnog mnijenja o prednostima islamskog bankarstva", dodala je Hadžić.\nNovi član Udruženja halal industrije pri PKFBiH odnedavno je i Veterinarski fakultet u Sarajevu, čiji laboratorij igra ključnu ulogu u kontroli halal certificiranih proizvoda.\n"Pogrešna je percepcija da se pojam halala vezuje samo za prehrambene proizvode. Halal ima mnogo širi smisao", rekao je dekan Veterinarskog fakulteta u Sarajevu Nihad Fejzić.\nSarajevo Halal Fair 2018 organiziran od strane Bosna Bank International (BBI), u saradnji sa Islamskom zajednicom u BiH i Islamskom razvojnom bankom (IsDB) uz podršku P/G komore FBiH, okupio je učesnike iz više od 40 zemalja, te oko 100 izlagača iz cijelog svijeta.\nTokom tri dana trajanja, Sarajevo Halal Fair 2018 je zabilježio posjetu 10.500 posjetilaca.\nZabilježeni su susreti regionalnih proizvođača halal proizvoda i pružalaca halal usluga iz Bosne i Hercegovine, Srbije, Hrvatske, Crne Gore, Slovenije, Makedonije i Albanije sa velikim kupcima i distributerima iz Evropske unije, Saudijske Arabije, Turske, Malezije, Bahreina, Libije i Ujedinjenih Arapskih Emirata.\nNakon izvrsno organiziranog Sarajevo Halal Sajma, očekivati je da će on postati tradicionalna sajamska manifestacija koja će ući u sve Agende svjetske halal industrije.


SAD ohrabrene napretkom reformi policije - Kozarac.ba\nSjedinjene Američke Države ohrabrene su dosadašnjim napretkom postignutim na polju postizanja sporazuma o restrukturiranju policije u Bosni i Hercegovini u skladu sa zahtjevima Evropske unije, saopćeno je danas iz Ambasade SAD-a u BiH.\n“Zadovoljni smo time što Evropska unija predviđa mogućnost otpočinjanja pregovora o stabilizaciji i pridruživanju sa Bosnom i Hercegovinom do kraja ove godine, ukoliko se ispuni uslov reforme policije”, kaže se u saopćenju. Iz Ambasade podsjećaju da Parlament Federacije BiH i državni parlament tek trebaju usvojiti tekst kojeg je odobrila Evropska komisija, te podstiču sve stranke da pokažu svoju opredijeljenost za ovu reformu ubrzanim usvajanjem nacrta ugovora bez promjena.\nPitanje reforme policije, u kontekstu obilježavanja 10. godišnjice Dejtonskog mirovnog sporazuma, bit će ključno pitanje o kojem će se raspravljati tokom sutrašnje posjete američkog državnog podsekretara za politička pitanja Nicholasa Burnsa Sarajevu.\nU saopćenju se ističe da Sjedinjene Američke Države u potpunosti očekuju od svih stranki da, u duhu dobre volje, pregovaraju o brojnim tehničkim detaljima restrukturiranja policije tokom faze implementacije, uključujući pitanje lokalnih policijskih regija u skladu sa tri principa Evropske komisije. Ova važna tehnička pitanja trebaju biti što prije riješena u okviru stvaranja profesionalnih, depolitiziranih policijskih snaga.\nSjedinjene Američke Države u potpunosti namjeravaju da se, u saradnji sa Uredom visokog predstavnika i EU, intenzivno uključe u ovaj proces.


18. maj 2017. Međunarodna radionica „Saradnja evropskih parlamentaraca u borbi protiv trgovine ljudima na Zapadnom Balkanu“\nMeđunarodna radionica „Saradnja evropskih parlamentaraca u borbi protiv trgovine ljudima na Zapadnom Balkanu“\nU Domu Narodne skupštine otvorena je međunarodna radionica „Saradnja evropskih parlamentaraca u borbi protiv trgovine ljudima na Zapadnom Balkanu“, u saradnji sa fondacijom „Human Trafficking“ iz Velike Britanije, a na kojoj su učestvovali poslanici parlamenata Rumunije, Bosne i Hercegovine, Crne Gore, Hrvatske, Velike Britanije i Srbije.\nMeho Omerović, predsednik Odbora za ljudska i manjinska prava i ravnopravnost polova Narodne skupštine Republike Srbije istakao je da je radionica organizovana u cilju interparlamentarne saradnje, kako bi se iskoristili zajednički kapaciteti svih učesnika i dao lični doprinos u borbi protiv trgovine ljudima. „Borba protiv trgovine ljudima je globalni problem, zahteva širok i organizovan odgovor koji podrazumeva interresornu, regionalnu i međunarodnu saradnju“, naglasio je Omerović.\nNj.E. Denis Kif (Denis Keefe), ambasador Velike Britanije u Srbiji, naveo je da, kada je u pitanju trgovina ljudima, poslanici imaju ključnu ulogu u procesu pokretanja debate i upoznavanja javnosti sa ovim problemom, jer je to, kako je rekao, jedini i pravi način za pronalaženje rešenja. Kif je naveo da kao model za borbu protiv trgovine ljudima može poslužiti Zakon o modernom ropstvu koji je donet u Velikoj Britaniji, i koji je umnogome pomogao da se prepozna, suzbije i najoštrije osudi ova vrsta kriminala.\nU uvodnom obraćanju, prisutnima se obratio i Antoni Stin (Anthony Steen), predsednik „Human Trafficking Foundation“ koji je naglasio da se kroz parlamentarne aktivnosti na najbolji način može pristupiti rešavanju problema trgovine ljudima. On je dodao da se uspeh ove fondacije ogleda u saradnji nevladinih organizacija sa vladinim sektorom. U svom obraćanju osvrnuo se i na činjenicu da države koje tvrde da nemaju problem sa trgovinom ljudima i njihovom eksploatacijom, zapravo ne žele da uvide problem u vezi sa tim. Naveo je da se pre deset godina, kada je fondacija počela sa radom, u Velikoj Britaniji tvrdilo da trgovina ljudima ne postoji, dok se danas smatra da je broj žrtava na godišnjem nivou 12 000, a na svetskom nivou ta brojka dostiže 20 miliona.\nNakon uvodnih reči na radionici, narodni poslanici iz Rumunije, Bosne i Hercegovine, Crne Gore, Hrvatske i Srbije, izneli su podatke o broju presuda, policijskoj aktivnosti, žrtvama koje su se vratile i potencijalnim žrtvama trgovine ljudima, uključivanju nevladinih organizacija i svesti šire javnosti, kao i uključenosti zakonodavne i izvršne vlasti u borbu protiv trgovine ljudima. Učešće u radionici uzeli su predstavnici Kancelarije Ujedinjenih nacija za pitanje droge i kriminala, kao i predstavnici resornih ministarstava, sudova i nevladinih organizacija.\nUčesnici radionice u diskusiji su govorili o primerima dobre prakse i koracima koje je potrebno preduzeti, kako bi se uspostavili slični modeli rada u parlamentima i parlamentarnim odborima koji se bave ovim pitanjem, unapređenju zakonskih propisa, unapređenju međunarodne saradnje i važnosti zajedničkog delovanja regiona, a sve u cilju suzbijanja ove moderne vrste ropstva.\nZaključci doneti na međunarodnoj radionici odnosili su se na uspostavljanje mreže za region Zapadnog Balkana , odnosno osnivanja interparlamentarnog odbora za borbu protiv trgovine ljudima zemalja Zapadnog Balkana, čiji članovi će biti, pored pomenutih zemalja i parlamentarci Makedonije.\nČetvrtak, 18. maj 2017. | Međunarodna radionica „Saradnja evropskih parlamentaraca u borbi protiv trgovine ljudima na Zapadnom Balkanu“ 18.05.2017.\nGojković sa predsednicom Interparlamentarne unije\nOdrediti prioritetne ciljeve održivog razvoja\n11.45 - konferencija za novinare narodnog poslanika Boška Obradovića (Dom Narodne skupštine, Trg Nikole Pašića 13, centralni hol)


NBS izrađuje 210.000 srebrnjaka sa likom Nikole Tesle, prodaja kreće uskoro – Naši u svetu\nObjavljeno 25/10/19 u 12:30\nNarodna banka Srbije saopštila je da će i u ovoj godini izraditi numizmatički novac od srebra sa likom Nikole Tesle.\nTime se, kažu, nastavlja realizacija aktivnosti definisanih Okvirnim sporazumom o saradnji sa kompanijom “Mish International Monetary Inc” od 5. februara 2018. godine.\nSporazumom je predviđeno da Narodna banka Srbije (NBS) u svakoj kalendarskoj godini tokom trajanja sporazuma izradi 210.000 kovanica od srebra u skladu sa odobrenim dizajnom i probnim otkovkom.\nOd tog broja u “PROOF” tehnici (peskiranje reljefnih površina) biće 10.000 kovanica, a u “PROOF LIKE” tehnici (blago peskiranje) 200.000 kovanica, a u skladu sa zaključenim pojedinačnim ugovorima, navode u NBS.\nAvers je jedinstven za svih pet godina važenja sporazuma (lik Nikole Tesle) i ne menja se, dok se na reversu mogu menjati obeležja koja će biti definisana pojedinačnim ugovorima – zamišljeno je da bude najmanje pet takvih izmena, kako bi bilo zastupljeno najmanje pet izuma Nikole Tesle.\nNaručiocu je data mogućnost, kažu, da bira motive i natpise na srebrnjacima.\nProjekat je, kažu u Centralnoj banci, od velikog interesa za Republiku Srbiju, pre svega zbog promocije Srbije i njene kulturno – istorijske baštine u svetu, ali je istovremeno, dodaju, i ekonomski opravdan, budući da se njime ostvaruje značajan pozitivan finansijski efekat.\nProdaja srebrnjaka s likom Nikole Tesle, izdanja Narodne banke Srbije 2019. godine uskoro će biti organizovana na blagajni u Sedištu NBS u Nemanjinoj ulici broj 17 u Beogradu kao i na blagajnama filijala Centralne banke u Beogradu, Novom Sadu, Kragujevcu, Nišu i Užicu.\nNarodna banka SrbijeNikola TeslaNovac\nLetnje škole, seminari… Univerzitet u Beogradu ušao u savez sa još šest uglednih univerziteta u Evropi\nSvi oni su odrastali u ovom zrenjaninskom naselju: Snimljen film o olimpijcima sa “Ruže”\nPre 38 godina Rudi iz Nemačke video je sliku Živane Pavlović iz Srbije…\nPre 38 godina Rudi iz Nemačke video je sliku Živane Pavlović iz Srbije i rešio da…